1.นโยบาย และภาพรวมการประกอบธุรกิจ

1.  เป้าหมายการดำเนินธุรกิจ

บริษัท น้ำตาลขอนแก่น จำกัด (มหาชน) มีนโยบายดำเนินธุรกิจด้วยความรับผิดชอบต่อสังคม
โดยยึดหลักการดำเนินธุรกิจที่โปร่งใส ตรวจสอบได้ มีจริยธรรม เคารพต่อสิทธิมนุษยชน
และผลประโยชน์ของผู้มีส่วนได้เสีย ภายใต้ นโยบายคุณภาพ วิสัยทัศน์ และพันธกิจ ดังนี้

นโยบายคุณภาพ
ผลิตน้ำตาลทรายคุณภาพ ด้วยประสิทธิภาพสูงสุด ส่งมอบตรงเวลา ลูกค้ามั่นใจ ปลอดภัยต่อผู้บริโภค

วิสัยทัศน์
มุ่งสู่ความเป็นเลิศในอุตสาหกรรมการเกษตรที่ให้ความหวานและพลังงาน
รวมทั้งธุรกิจต่อเนื่องที่มีการพัฒนาอย่างยั่งยืน

พันธกิจ

1.  สร้างรายได้ให้แก่ชาวไร่ บนพื้นฐานของการเกษตรที่มีประสิทธิภาพและประสิทธิผล

2.  พัฒนาเทคโนโลยีการผลิตให้มีประสิทธิภาพและประสิทธิผลสูงสุด

3.  สร้างผลประโยชน์ร่วมกันระหว่างหุ้นส่วนแห่งความสำเร็จ

4.  พัฒนาอุตสาหกรรมต่อเนื่องเพื่อให้สามารถใช้ทรัพยากรได้เกิดประโยชน์สูงสุด

เป้าหมายระยะยาวในการดำเนินธุรกิจของบริษัท คือ การเป็นหนึ่งในผู้นำในการผลิตน้ำตาล
และผลพลอยได้อื่นจากการผลิตน้ำตาล ซึ่งเห็นได้จากนโยบายในส่วนธุรกิจน้ำตาลของบริษัท ได้แก่
“ผลิตน้ำตาลทรายคุณภาพสูง ด้วยประสิทธิภาพสูงสุด ส่งมอบตรงเวลา ลูกค้ามั่นใจ
ปลอดภัยผู้บริโภค” ทำให้โรงงานน้ำตาลทั้ง 5 โรงงานภายในกลุ่ม
จัดได้ว่าเป็นกลุ่มโรงงานน้ำตาลลำดับต้นของกลุ่มผู้ผลิตน้ำตาลทั้งประเทศที่มีประสิทธิภาพการผลิตสูง
และผลิตน้ำตาลได้อย่างมีคุณภาพ
อีกทั้งด้วยเป้าหมายการเป็นหนึ่งในผู้ผลิตผลพลอยได้อื่นจากการผลิตน้ำตาล
และการเห็นศักยภาพของธุรกิจต่อเนื่องจากธุรกิจน้ำตาล เช่น ธุรกิจเอทานอล
ธุรกิจผลิตกระแสไฟฟ้า และธุรกิจผลิตปุ๋ยชีวภาพ ทำให้บริษัทมีการลงทุนในธุรกิจต่อเนื่องมาโดยตลอด
ซึ่งโครงการที่ผ่านมาค่อนข้างประสบความสำเร็จเป็นที่น่าพอใจ

ในระยะสั้นบริษัทมีเป้าหมายที่จะเป็นหนึ่งในผู้นำทางด้านการบริหารต้นทุนและประสิทธิภาพทางด้านการผลิต
โดยนำเอาเทคโนโลยีที่ทันสมัยเข้ามาประยุกต์ใช้กับระบบการผลิตและการจัดการ นอกจากนี้
บริษัทเข้าใจว่าความเสี่ยงหลักของบริษัท คือ ปริมาณอ้อย โรงงานน้ำตาลและธุรกิจต่อยอด
ไม่สามารถอยู่รอดได้ถ้าขาดอ้อยเข้าหีบ บริษัทจึงมีเป้าหมายที่จะช่วยลดต้นทุนการผลิตอ้อย
เพิ่มผลผลิตและประสิทธิการผลิตอ้อยของเกษตรกรชาวไร่อ้อย เพื่อให้
เกษตรกรชาวไร่สามารถอยู่รอด รวมถึงการสร้างผลตอบแทนที่เหมาะสมให้แก่เกษตรกรชาวไร่

1.  การเปลี่ยนแปลง และพัฒนาการที่สำคัญในช่วง 3 ปีที่ผ่านมา

จากการที่บริษัทได้รับใบอนุญาตในหลักการให้ย้ายและขยายโรงงานน้ำตาล 2 แห่ง
และใบอนุญาตในการก่อสร้างโรงงานเอทานอล 2 แห่ง ในปี 2551
บริษัทได้ตัดสินใจลงทุนในโครงการเพิ่ม 1 โครงการ คือ โครงการพลังงานทดแทนที่บ่อพลอย
ซึ่งจะประกอบด้วย โครงการย่อยต่อเนื่อง 4 โครงการ อันได้แก่
โครงการย้ายและขยายกำลังการผลิตโรงงานน้ำตาล จากอำเภอท่ามะกา มาที่อำเภอบ่อพลอย
และขยายกำลังการผลิตเป็น 35,000 ตันต่อวัน โครงการลงทุนโรงงานผลิตเอทานอล
ที่กำลังการผลิต 200,000 ลิตรต่อวัน โครงการโรงผลิตกระแสไฟฟ้าขนาด 90 MW
และโครงการโรงงานผลิตปุ๋ยชีวภาพ ซึ่งเริ่มรับรู้รายได้จากโครงการในปี 2554

ในปี 2554 บริษัทได้ตัดสินใจลงทุนเพิ่ม 1 โครงการ
คือโครงการลงทุนสร้างโรงงานน้ำตาลและโรงไฟฟ้าที่จังหวัดเลย
โครงการประกอบด้วยโรงงานน้ำตาลขนาด 16,000 ตันอ้อยต่อวัน และโรงผลิตกระแสไฟฟ้า ขนาด
40 MW และได้ทดลองเดินเครื่องจักรในฤดูกาลหีบอ้อยปี 2555/56

ในปี 2555 ภายหลังจากที่บริษัทได้ทำการศึกษาความเป็นไปได้
รวมถึงได้ทำการวิเคราะห์ความเสี่ยงในด้านต่างๆ แล้ว บริษัทได้ตัดสินใจลงทุน
โครงการขยายกำลังการผลิตกระแสไฟฟ้า
และปรับปรุงโรงงานน้ำตาลเพื่อเพิ่มความสามารถในการหีบอ้อย ที่อำเภอน้ำพอง จังหวัดขอนแก่น
โดยขยายกำลังการผลิตไฟฟ้าจากเดิม 30 เมกะวัตต์ เป็น 65 เมกะวัตต์
และปรับปรุงโรงงานน้ำตาลเพื่อเพิ่มความสามารถในการหีบอ้อยได้เพิ่มขึ้นอีก 8,000 ตันต่อวัน
จากเดิมอยู่ที่ 27,000 ตันต่อวัน โดยคาดว่าจะแล้วเสร็จในปี 2557

2.  ภาพรวมการประกอบธุรกิจของกลุ่มบริษัท

บริษัท น้ำตาลขอนแก่น จำกัด (มหาชน) และบริษัทย่อย ภายใต้กลุ่ม เค เอส แอล
เป็นกลุ่มบริษัทผู้ผลิตและจำหน่ายน้ำตาลทรายใหญ่เป็นอันดับ 4 ของประเทศไทย
โดยกลุ่มบริษัทมีโรงงานน้ำตาลที่อยู่ภายใต้กลุ่มธุรกิจทั้งหมด 5 โรง โดยแบ่งสายการผลิตออกเป็น 3
ภาค ดังนี้

1.  ภาคตะวันออกเฉียงเหนือ มี 2 โรงงาน ได้แก่ บริษัท น้ำตาลขอนแก่น จำกัด (มหาชน)
    สาขา อำเภอน้ำพอง จังหวัดขอนแก่น และ สาขา อำเภอวังสะพุง จังหวัดเลย

2.  ภาคกลาง แถบจังหวัดกาญจนบุรี มี 2 โรงงาน ได้แก่ บริษัท โรงงานน้ำตาลนิวกรุงไทย
    จำกัด และ บริษัท น้ำตาลท่ามะกา จำกัด

3.  ภาคตะวันออกมี 1 โรงงาน คือ บริษัท น้ำตาลนิวกว้างสุ้นหลี จำกัด

ผลิตภัณฑ์ที่ทางบริษัท น้ำตาลขอนแก่น จำกัด (มหาชน) และบริษัทย่อยผลิต
จะประกอบด้วยผลิตภัณฑ์หลักที่เป็นน้ำตาลทราย ซึ่งสามารถจำแนกประเภทได้ 4 ประเภท คือ
น้ำตาลทรายดิบ (Raw Sugar), น้ำตาลทรายดิบคุณภาพสูง (High Pol Sugar),
น้ำตาลทรายขาว (White Sugar) และน้ำตาลทรายขาวบริสุทธิ์ (Refined Sugar)
และผลิตภัณฑ์เสริมที่เกี่ยวเนื่องที่ได้จากกระบวนการผลิตน้ำตาลทรายอีก เช่น กากน้ำตาล
(Molasses) กากอ้อย (Bagasses) และกากหม้อกรอง (Filter Cake)
โดยบริษัทได้ขยายการลงทุนต่อยอดจากกระบวนการผลิตน้ำตาล เพื่อสร้างมูลค่าเพิ่ม
(ดังแสดงในแผนภาพที่ 1.1) คือ

(1) โรงงานผลิตเอทานอล ซึ่งใช้ผสมกับน้ำมัน เป็นเชื้อเพลิงสำหรับรถยนต์ ใช้วัตถุดิบคือ
    กากน้ำตาล และน้ำอ้อย

(2) โรงงานผลิตก๊าซชีวภาพ ใช้วัตถุดิบที่เป็นน้ำเสียที่มาจากกระบวนการผลิตเอทานอล
    มาหมักให้ได้ก๊าซชีวภาพเป็นเชื้อเพลิงเสริมสำหรับโรงไฟฟ้า

(3) โรงงานผลิตปุ๋ยชีวภาพ ใช้วัตถุดิบที่เป็นของเสียจากกระบวนการผลิตน้ำตาล (กากหม้อกรอง)
    และน้ำเสียที่มาจากกระบวนการผลิตก๊าชชีวภาพ และการผลิตเอทานอล

(4) โรงไฟฟ้า ใช้วัตถุดิบที่เป็นของเสียจากกระบวนการผลิตน้ำตาล (กากอ้อย)
    และก๊าซชีวภาพที่ได้จากโรงงานผลิตก๊าชชีวภาพ เป็นเชื้อเพลิงในการผลิตกระแสไฟฟ้า
    และพลังไอน้ำขายให้กับโรงงานในเครือและการไฟฟ้า

แผนภาพที่ 1.1 : The Relation between KSL Existing Sugar Production and KSL
Value Added Project

[]

ณ วันที่ 31 ตุลาคม 2556 บริษัท น้ำตาลขอนแก่น จำกัด (มหาชน) และบริษัทย่อย
มีการลงทุนในบริษัทย่อยและบริษัทร่วมรวม 15 บริษัท (ไม่รวมบริษัทย่อย ของบริษัท ไทยชูการ์
เทอร์มินัล จำกัด (มหาชน)) โดยมีรายละเอียดดังนี้

+-----------------------------+-------+------+------------------------+
| กลุ่มธุรกิจ/ชื่อบริษัท              | ทุนชำ  | ส    | ประเภทของธุรกิจ          |
|                             | ระแล้ว | ัดส่วน |                        |
|                             | (ล้า   |      |                        |
|                             | นบาท) | การ  |                        |
|                             |       | ลงทุน |                        |
+-----------------------------+-------+------+------------------------+
| ธุรกิจน้ำตาล                   |       |      |                        |
+-----------------------------+-------+------+------------------------+
| บริษัท น้ำตาลท่ามะกา จำกัด       | 6     | 90   | ผลิตและจำหน่ายน้ำตาลทราย  |
|                             | 00.00 | .21% |                        |
+-----------------------------+-------+------+------------------------+
| บริษัท โรงงานน้ำตาลนิวกรุงไทย    | 1,0   | 95   | ผลิตและจำหน่ายน้ำตาลทราย  |
| จำกัด                        | 00.00 | .78% |                        |
+-----------------------------+-------+------+------------------------+
| บริษัท น้ำตาลนิวกว้างสุ้นหลี จำกัด   | 5     | 98   | ผลิตและจำหน่ายน้ำตาลทราย  |
|                             | 00.00 | .61% |                        |
+-----------------------------+-------+------+------------------------+
| บริษัท น้ำตาลสะหวันนะเขด จำกัด   | 6     | 98   | เพาะปลูกอ้อ              |
|                             | 84.76 | .49% | ยและผลิตน้ำตาลที่ประเทศลาว |
+-----------------------------+-------+------+------------------------+
| Koh Kong Plantation Co.,    | 9     | 80   | เพาะปลูกอ้อยที่เกาะกง      |
| Ltd*                        | 36.98 | .00% | ประเทศกัมพูชา            |
+-----------------------------+-------+------+------------------------+
| Koh Kong Sugar Industry     | 1,1   | 80   | ผลิตน้ำตาลที่เกาะกง        |
| Co., Ltd                    | 67.66 | .00% | ประเทศกัมพูชา            |
+-----------------------------+-------+------+------------------------+
| ธุรกิจสนับสนุน                  |       |      |                        |
+-----------------------------+-------+------+------------------------+
| บริษัท ไทยชูการ์ เทอร์มินัล จำกัด   | 1     | 23   | ท่าเรือ ให้เช่าคลังสินค้า     |
| (มหาชน)**                   | 45.20 | .82% | และอสังหาริมทรัพย์ ผลิต     |
|                             |       |      | จำหน่ายแป้งสาลี           |
|                             |       |      | และน้ำมันปาล์ม            |
+-----------------------------+-------+------+------------------------+
| บริษัท เคเอสแอล               | 20.00 | 79   | บริษัทรับอนุญาตส่งออกน้ำตาล  |
| เอ็กซ์ปอร์ตเทรดดิ้ง จำกัด         |       | .55% |                        |
+-----------------------------+-------+------+------------------------+
| บริษัท เคเอสแอล อะโกร แอนด์    | 3     | 100  | ซื้อมา                   |
| เทรดดิ้ง จำกัด                 | 00.00 | .00% | ขายไปน้ำตาลทรายในประเทศ |
|                             |       |      | แล                     |
|                             |       |      | ะดำเนินกิจการทางการเกษตร |
+-----------------------------+-------+------+------------------------+
| บริษัท Wynn In Trading จำกัด   | 48    | 100  | ธุรกิจซื้อมาขายไป          |
|                             | 7.497 | .00% | และให้คำปรึกษา           |
+-----------------------------+-------+------+------------------------+
| ธุรกิจพลังงานและสารเคมี         |       |      |                        |
+-----------------------------+-------+------+------------------------+
| บริษัท ขอนแก่น แอลกอฮอล์ จำกัด   | 6     | 100  | ผลิตและจำหน่าย เอทานอล   |
|                             | 10.00 | .00% | หรือเชื้อเพลิงจากการเกษตร  |
|                             |       |      | และ                    |
|                             |       |      |                        |
|                             |       |      | ปุ๋ยชีวภาพ หรือปุ๋ยอินทรีย์     |
+-----------------------------+-------+------+------------------------+
| บริษัท โรงไฟฟ้าน้ำตาลขอนแก่น     | 8     | 100  | โรงไฟฟ้าขนาดเล็ก (SPP)   |
| จำกัด                        | 00.00 | .00% |                        |
+-----------------------------+-------+------+------------------------+
| บริษัท เคเอสแอล แมททีเรียล      | 10.00 | 100  | จัดหาวัตถุดิบ              |
| ซัพพลายส์ จำกัด***             |       | .00% |                        |
+-----------------------------+-------+------+------------------------+
| ธุรกิจอื่นๆ                     |       |      |                        |
+-----------------------------+-------+------+------------------------+
| บริษัท เคเอสแอล เรียลเอสเทต    | 8     | 91   | พัฒนา                   |
| จำกัด                        | 40.00 | .02% | และลงทุนในอสังหาริมทรัพย์   |
|                             |       |      | เพื่อให้เช่า               |
|                             |       |      | และเป็นศูนย์ฝึกอบรมของกลุ่ม  |
+-----------------------------+-------+------+------------------------+
| บริษัท แชมเปี้ยน เฟอร์เมนเตชั่น    | 2     | 32   | ร่วมลงทุนกับกลุ่มพันธมิตร     |
| จำกัด                        | 00.00 | .50% | โดยเข้าไปถือหุ้นร้อยละ 60   |
|                             |       |      | ในบริษัท จันทบุรี สตาร์ช     |
|                             |       |      | จำกัด                   |
|                             |       |      | ซึ่งเป็นโร                |
|                             |       |      | งงานผลิตแป้งจากมันสำปะหลัง |
+-----------------------------+-------+------+------------------------+

หมายเหตุ

สัดส่วนการลงทุนหมายรวมถึง อัตราการถือหุ้นทั้งทางตรงและทางอ้อมรวมกัน

* ถือทางอ้อมผ่าน บริษัท Wynn In Trading จำกัด

** อย่างไรก็ตาม ในบริษัท ไทยชูการ์ เทอร์มิเนิ้ล จำกัด (มหาชน)
บริษัทย่อยซึ่งเป็นบริษัทจดทะเบียนในตลาดหลักทรัพย์แห่งประเทศไทย ชื่อย่อ TSTE
มีบริษัทย่อยของบริษัท ไทยชูการ์ เทอร์มินัล จำกัด (มหาชน) อีก 5 บริษัท ได้แก่

บริษัท ที เอส จี แอสเซ็ท จำกัด  ทำธุรกิจให้เช่าอสังหาริมทรัพย์
อัตราการถือหุ้นรวมทั้งทางตรงและทางอ้อม 23.11%

บริษัท ที เอส อุตสาหกรรมน้ำมัน จำกัด ทำธุรกิจซื้อ-ขาย ให้เช่า
และพัฒนาอสังหาริมทรัพย์และประกอบธุรกิจโรงกลั่นน้ำมันปาล์ม
อัตราการถือหุ้นรวมทั้งทางตรงและทางอ้อม 28.48%

บริษัท ที เอส ฟลาวมิลล์ จำกัด (มหาชน) ทำธุรกิจให้เช่าอสังหาริมทรัพย์ และธุรกิจผลิตแป้งสาลี
อัตราการถือหุ้นรวมทั้งทางตรงและทางอ้อม 16.59% เป็นบริษัทจดทะเบียนในตลาดหลักทรัพย์ ชื่อย่อ
TMILL

บริษัท ที เอส คลังสินค้า จำกัด ทำธุรกิจรับฝากและขนถ่ายสินค้า
อัตราการถือหุ้นรวมทั้งทางตรงและทางอ้อม 19.30%

บริษัท ที เอส ขนส่งและโลจิสติกส์ จำกัด ทำธุรกิจให้บริการขนส่ง บริการรักษาความปลอดภัย
และโรงงานผลิตถุงกระสอบพลาสติก  อัตราการถือหุ้นรวมทั้งทางตรงและทางอ้อม 30.58%

รายละเอียดสามารถดูได้จากข้อมูลบริษัทจดทะเบียน บริษัท ไทยชูการ์ เทอร์มิเนิ้ล จำกัด (มหาชน)
(TSTE) และ บริษัท ที เอส ฟลาวมิลล์ จำกัด (มหาชน) (TMILL)

*** ชื่อเดิม บริษัท เคเอสแอล เคมี จำกัด

โครงสร้างการถือหุ้นของบริษัทในกลุ่ม ณ 31 ตุลาคม 2556 ดังนี้

[]

บริษัทมีบริษัทย่อย และบริษัทร่วมโดยมีรายละเอียดสามารถจำแนกตามประเภทของธุรกิจได้ดังนี้

ธุรกิจน้ำตาล

บริษัท น้ำตาลขอนแก่น จำกัด (มหาชน)

เป็นบริษัทผลิตและจำหน่ายน้ำตาลและผลพลอยได้อื่นๆ สาขาที่ 1 โรงงานตั้งอยู่ที่อำเภอน้ำพอง
จังหวัดขอนแก่น สามารถหีบอ้อยได้ที่ 27,000 ตันอ้อย/วัน
(อยู่ระหว่างปรับปรุงประสิทธิภาพให้สามารถหีบอ้อยได้ที่ 35,000 ตันอ้อย/วัน คาดว่าจะแล้วเสร็จปี
2557) และสาขาที่ 2 โรงงานตั้งอยู่ที่อำเภอวังสะพุง จังหวัดเลย สามารถหีบอ้อยได้ที่ 16,000
ตันอ้อย/วัน โดยทั้งสองโรงงานสามารถผลิตได้ทั้งน้ำตาลทรายดิบ น้ำตาลไฮโพล น้ำตาลทรายขาว
และน้ำตาลทรายขาวบริสุทธิ์

บริษัท น้ำตาลท่ามะกา จำกัด

เป็นบริษัทผลิตและจำหน่ายน้ำตาลทรายและผลพลอยได้อื่นๆ โรงงานตั้งอยู่ที่ อำเภอท่ามะกา
จังหวัดกาญจนบุรี สามารถหีบอ้อยได้ที่ 20,000 ตันอ้อย/วัน
โรงงานสามารถผลิตได้ทั้งน้ำตาลทรายดิบ น้ำตาลทรายขาว และน้ำตาลทรายขาวบริสุทธิ์

บริษัท โรงงานน้ำตาลนิวกรุงไทย จำกัด

เป็นบริษัทผลิตและจำหน่ายน้ำตาลทรายและผลพลอยได้อื่นๆ เดิมโรงงานตั้งอยู่ที่อำเภอท่ามะกา
จังหวัดกาญจนบุรี บริษัทได้ย้ายไปยัง อำเภอบ่อพลอย จังหวัดกาญจนบุรี และขยายกำลังการผลิต
สามารถหีบอ้อยได้สูงสุดที่ 35,000 ตันอ้อย/วัน โดยในปัจจุบันได้ก่อสร้างแล้วเสร็จ
โรงงานสามารถผลิตได้ทั้งน้ำตาลทรายดิบ น้ำตาลทรายขาว และน้ำตาลทรายขาวบริสุทธิ์

บริษัท น้ำตาลนิวกว้างสุ้นหลี จำกัด

เป็นบริษัทผลิตและจำหน่ายน้ำตาล และผลพลอยได้อื่นๆ มีโรงงานตั้งอยู่ที่อำเภอ พนัสนิคม
จังหวัดชลบุรี สามารถหีบอ้อยได้สูงสุดที่ 3,000 ตันอ้อย/วัน ซึ่งกำลังการหีบอ้อยลดลง เนื่องมาจาก
บริษัทมีการขยายเครื่องจักรส่วนหนึ่งไปที่ประเทศลาว และประเทศกัมพูชา
โรงงานสามารถผลิตได้ทั้งน้ำตาลทรายดิบ น้ำตาลไฮโพล น้ำตาลทรายขาว
และน้ำตาลทรายขาวบริสุทธิ์

บริษัท น้ำตาลสะหวันนะเขด จำกัด

เป็นบริษัทที่ได้รับสัมปทานพื้นที่สำหรับเพาะปลูกอ้อยประมาณ 10,000 เฮกเตอร์ (62,500 ไร่)
จากรัฐบาลลาว โดยบริษัทจะเพาะปลูกอ้อยเอง และมีโรงงานน้ำตาลที่สะหวันนะเขด
สามารถหีบอ้อยได้สูงสุดที่ 3,000 ตันอ้อยต่อวัน ผลผลิตจะเป็นน้ำตาลทรายดิบ และผลพลอยได้อื่นๆ

บริษัท Koh Kong Plantation จำกัด และบริษัท Koh Kong Sugar Industry จำกัด

เป็นบริษัทที่ได้รับสัมปทานพื้นที่สำหรับเพาะปลูกอ้อยรวมประมาณ 20,000 เฮกเตอร์ (125,000
ไร่) จากรัฐบาลกัมพูชา โดยบริษัทจะเพาะปลูกอ้อยเอง และมีโรงงานน้ำตาลที่เกาะกง
สามารถหีบอ้อยได้สูงสุดที่ 6,000 ตันอ้อยต่อวัน ผลผลิตจะเป็นน้ำตาลทรายดิบ และผลพลอยได้อื่นๆ

ธุรกิจสนับสนุน

บริษัท เคเอสแอล เอ็กซ์ปอร์ตเทรดดิ้ง จำกัด

จัดตั้งขึ้นเมื่อปี พ.ศ. 2535 เป็นบริษัทส่งออกน้ำตาลรับอนุญาตตามข้อกำหนดของ พรบ.
อ้อยและน้ำตาลทราย พ.ศ. 2527
ดำเนินธุรกิจเป็นตัวแทนของบริษัทน้ำตาลในกลุ่มและบริษัทน้ำตาลอื่นๆในการส่งออกน้ำตาลไปต่างประเทศ

บริษัท ไทยชูการ์ เทอร์มินัล จำกัด (มหาชน) (TSTE ) และบริษัทย่อย

เป็นบริษัทจดทะเบียนในตลาดหลักทรัพย์แห่งประเทศไทย ประกอบธุรกิจให้เช่าคลังเก็บสินค้า
บริการขนถ่ายสินค้าขึ้นเรือเดินสมุทร บริการท่าเทียบเรือและบริการสินค้าผ่านท่า
โดยท่าเรือและคลังสินค้า ตั้งอยู่ที่พระประแดง สมุทรปราการ ริมแม่น้ำเจ้าพระยา
ลูกค้าส่วนใหญ่จะเป็นบริษัทน้ำตาลในกลุ่ม KSL โรงงานน้ำตาลอื่นที่ถือหุ้นโดยพันธมิตรทางการค้าอื่นๆ
และลูกค้าทั่วไป นอกจากนี้ทางบริษัท ไทยชูการ์เทอร์มินัล จำกัด (มหาชน)
เป็นบริษัทแม่ของบริษัทย่อยอีก 5 บริษัท ซึ่งดำเนินธุรกิจหลัก ๆ คือ ธุรกิจซื้อ ขาย
ให้เช่าอสังหาริมทรัพย์ ธุรกิจผลิตแป้งสาลี ธุรกิจผลิตถุงกระสอบพลาสติก
และโรงงานผลิตน้ำมันปาล์ม (รายละเอียดดูได้จากข้อมูลบริษัทจดทะเบียน บริษัท ไทยชูการ์
เทอร์มิเนิ้ล จำกัด (มหาชน)(TSTE))

บริษัท เคเอสแอล อะโกร แอนด์ เทรดดิ้ง จำกัด

เดิมชื่อ บริษัท เค เอส แอล การเกษตร จำกัด จัดตั้งขึ้นเมื่อปี พ.ศ. 2549
ดำเนินการเพาะปลูกอ้อยในที่ดินของบริษัท รวมถึงส่งเสริมชาวไร่อ้อยให้มีการเพาะปลูกมากขึ้น
ปัจจุบันดำเนินธุรกิจ ซื้อมาขายไปน้ำตาลทรายในประเทศ และกิจการทางการเกษตร

บริษัท Wynn In Trading จำกัด

เป็นบริษัทดำเนินธุรกิจซื้อมาขายไประหว่างประเทศ ให้คำปรึกษา และการลงทุนในต่างประเทศ
โดยบริษัทเข้าไปถือหุ้น ในสัดส่วนร้อยละ 100

ธุรกิจพลังงานและสารเคมี

บริษัท ขอนแก่น แอลกอฮอล์ จำกัด

ก่อตั้งขึ้นเมื่อต้นปี 2547 เป็นบริษัทที่จัดตั้งเพื่อดำเนินธุรกิจผลิตแอลกอฮอล์จากกากน้ำตาล น้ำอ้อย
และอื่นๆ ซึ่งได้รับใบอนุญาตผลิตที่ 150,000 ลิตรต่อวัน
จากกระทรวงอุตสาหกรรมโดยมีวัตถุประสงค์ผลิตแอลกอฮอล์เพื่อผสมกับน้ำมันเชื้อเพลิง
หรือที่เรียกว่าเอทานอล ซึ่งใช้เป็นน้ำมันเชื้อเพลิงสำหรับรถยนต์ บริษัทยังมีโรงงานผลิตปุ๋ยชีวภาพ
โดยนำของเสียจากกระบวนการผลิตน้ำตาล (กากหม้อกรอง)
และของเสียจากกระบวนการผลิตแอลกอฮอล์ (น้ำเสีย) มาเป็นวัตถุดิบ
ปัจจุบันบริษัทก่อสร้างโรงงานผลิตเอทานอล สาขาที่ 2 ณ โครงการพลังงานทดแทนบ่อพลอย
โดยโรงงานได้เริ่มดำเนินการเชิงพาณิชย์ในปี 2555 ซึ่งทำให้บริษัทมีกำลังการผลิตเพิ่มขึ้นเป็น
350,000 ลิตรต่อวัน

บริษัท โรงไฟฟ้าน้ำตาลขอนแก่น จำกัด

ก่อตั้งขึ้นเมื่อปลายปี 2546 เป็นบริษัทที่จัดตั้งเพื่อดำเนินธุรกิจผลิตกระแสไฟฟ้า
และผลิตไอน้ำโดยใช้กากอ้อยเป็นเชื้อเพลิงหลัก โดยจำหน่ายไฟฟ้า พร้อมกับไอน้ำให้โรงงานน้ำตาล
และโรงงานอื่นๆในกลุ่ม และมีไฟฟ้าที่เกินความต้องการของกลุ่ม
สามารถจำหน่ายให้กับการไฟฟ้าฝ่ายผลิตได้ ปัจจุบันบริษัทมีสาขารวม 3 สาขา
โดยสาขาที่หนึ่งตั้งอยู่ใกล้เคียงโรงงานน้ำตาลขอนแก่น อ.น้ำพอง จ.ขอนแก่น
สาขาที่สองตั้งอยู่ใกล้เคียงโรงงานน้ำตาลนิวกรุงไทย จ. กาญจนบุรี
(โครงการพลังงานทดแทนบ่อพลอย) และสาขาที่สามตั้งอยู่ใกล้เคียงโรงงานน้ำตาลขอนแก่น
อ.วังสะพุง จ.เลย (โครงการเลย) ทำให้ปัจจุบันบริษัทมีกำลังการผลิตไฟฟ้ารวม 160 MW
และหากโครงการขยายกำลังการผลิตที่ อ.น้ำพอง จ.ขอนแก่น
แล้วเสร็จบริษัทจะมีกำลังการผลิตไฟฟ้ารวม 195 MW

บริษัท เคเอสแอล แมททีเรียล ซัพพลายส์ จำกัด

เดิมชื่อ บริษัท เคเอสแอล เคมี จำกัด ภายหลังเปลี่ยนชื่อเป็น บริษัท เคเอสแอล แมททีเรียล
ซัพพลายส์ จำกัด มีวัตถุประสงค์ในการจัดหา และจัดจำหน่าย วัตถุดิบที่เกี่ยวข้องกับการเกษตร เช่น
จำหน่ายปุ๋ยอินทรีย์ และรวมถึงการให้บริการทางการค้าต่าง ๆ

ธุรกิจอื่นๆ

บริษัท เคเอสแอล เรียลเอสเทต จำกัด

เป็นบริษัทดำเนินธุรกิจทำสวนเกษตร และบ้านพักตากอากาศที่จังหวัดกาญจนบุรีในชื่อ
“ริเวอร์แควปาร์คแอนด์รีสอร์ท”
โดยให้บริการบ้านพักและใช้เป็นที่จัดอบรมสัมมนาให้แก่บุคลากรภายในกลุ่ม และลูกค้าทั่วไป
นอกจากนี้ยังประกอบธุรกิจให้เช่าอาคารสำนักงาน ย่านใจกลางเขตธุรกิจในกรุงเทพมหานคร
โดยเป็นเจ้าของ อาคารลิเบอร์ตี้สแควร์ สีลม ซึ่งเป็นอาคารสูง 22 ชั้น และชั้นใต้ดิน 6 ชั้น
มีพื้นที่ให้เช่ารวม 19,151 ตารางเมตร

บริษัท แชมเปี้ยน เฟอร์เมนเตชั่น จำกัด

บริษัท น้ำตาลขอนแก่น จำกัด (มหาชน) ได้เข้าไปร่วมทุนกับกลุ่มพันธมิตร โดยเข้าไปถือหุ้นในบริษัท
แชมเปี้ยน เฟอร์เมนเตชั่น จำกัด ในสัดส่วนร้อยละ 32.5 และบริษัท แชมเปี้ยน เฟอร์เมนเตชั่น
จำกัดเข้าไปถือหุ้นในสัดส่วนร้อยละ 60 ของบริษัท จันทบุรี สตาร์ช จำกัด
ซึ่งเป็นโรงงานผลิตแป้งจากมันสำปะหลังที่จังหวัด จันทบุรี

สำหรับนโยบายการแบ่งการดำเนินงานของบริษัทในกลุ่มนั้น
จะจัดบริษัทที่มีลักษณะธุรกิจคล้ายกันอยู่ภายใต้บริหารงานคณะผู้บริหารเดียวกัน เช่น
บริษัทในธุรกิจน้ำตาล ทั้ง 4 บริษัท จะอยู่ภายใต้การบริหารงานของคณะกรรมการบริหารชุดเดียวกัน
ส่วนบริษัทในธุรกิจสนับสนุน ธุรกิจพลังงานและสารเคมี และธุรกิจอื่นๆ
บริษัทจะจัดส่งบุคลากรของบริษัท เข้าไปร่วมเป็นกรรมการบริษัท เพื่อร่วมในการกำหนดนโยบาย
และในบางบริษัทย่อย บริษัทได้ส่งบุคลากรของบริษัทเอง
เข้าไปดำรงตำแหน่งผู้บริหารระดับสูงของบริษัทย่อย เพื่อให้บริษัทย่อยดังกล่าว
ดำเนินนโยบายบริหารสอดคล้องกับบริษัทใหญ่

2. ลักษณะการประกอบธุรกิจ

1.  โครงสร้างรายได้ของกลุ่มบริษัท

+------------------------+--------+------+---+-----+----+------+----+
| ชื่อบริษัท                 | %      | ปี    | % | ปี   | %  | ปี    | %  |
|                        | กา     | 2554 |   | 2   |    | 2556 |    |
|                        | รถือหุ้นข |      |   | 555 |    |      |    |
|                        | องบริษัท | ร    |   |     |    | ร    |    |
|                        | ปี 2556 | ายได้ |   | รา  |    | ายได้ |    |
|                        |        |      |   | ยได้ |    |      |    |
|                        |        | (ล้าน |   |     |    | (ล้าน |    |
|                        |        | บาท) |   | (ล  |    | บาท) |    |
|                        |        |      |   | ้านบ |    |      |    |
|                        |        |      |   | าท) |    |      |    |
+------------------------+--------+------+---+-----+----+------+----+
| 1. บริษัท น้ำตาลขอนแก่น    | บ      | 7,36 | 3 | 8,  | 2  | 7,58 | 2  |
| จำกัด (มหาชน)           | ริษัทหลัก | 2.94 | 3 | 159 | 7% | 4.83 | 7% |
|                        |        |      | % | .56 |    |      |    |
+------------------------+--------+------+---+-----+----+------+----+
| 2. บริษัท น้ำตาลท่ามะกา    | 90.21% | 3,85 | 1 | 4,  | 1  | 3,19 | 1  |
| จำกัด                   |        | 1.87 | 8 | 103 | 4% | 3.48 | 1% |
|                        |        |      | % | .60 |    |      |    |
+------------------------+--------+------+---+-----+----+------+----+
| 3. บริษัท                | 95.78% | 2,19 | 1 | 4,  | 1  | 4,80 | 1  |
| โรงงานน้ำตาลนิวกรุงไทย    |        | 8.11 | 0 | 879 | 6% | 1.90 | 7% |
| จำกัด                   |        |      | % | .60 |    |      |    |
+------------------------+--------+------+---+-----+----+------+----+
| 4. บริษัท                | 98.61% | 96   | 4 | 1,  | 4% | 79   | 3% |
| น้ำตาลนิวกว้างสุ้นหลี จำกัด   |        | 8.96 | % | 144 |    | 5.89 |    |
|                        |        |      |   | .64 |    |      |    |
+------------------------+--------+------+---+-----+----+------+----+
| 5. บริษัท                | 23.82% | 2,22 | 1 | 3,  | 1  | 2,48 | 9% |
| ไทยชุการ์เทอร์มิเนิ้ล จำกัด   |        | 4.10 | 0 | 249 | 1% | 5.90 |    |
| (มหาชน)                |        |      | % | .06 |    |      |    |
+------------------------+--------+------+---+-----+----+------+----+
| 6. บริษัท เคเอสแอล       | 79.55% | 1    | 0 | 27  | 0% | 1    | 0% |
| เอ็กซ์ปอร์ตเทรดดิ้ง จำกัด    |        | 6.03 | % | .40 |    | 7.88 |    |
+------------------------+--------+------+---+-----+----+------+----+
| 7. บริษัท ขอนแก่นแอลกอฮอล์ | 1      | 75   | 3 | 1,  | 6% | 2,46 | 9% |
| จำกัด                   | 00.00% | 9.67 | % | 882 |    | 6.09 |    |
|                        |        |      |   | .31 |    |      |    |
+------------------------+--------+------+---+-----+----+------+----+
| 8. บริษัท                | 1      | 1,01 | 5 | 1,  | 6% | 2,17 | 8% |
| โรงไฟฟ้าน้ำตาลขอนแก่น     | 00.00% | 6.01 | % | 869 |    | 0.17 |    |
| จำกัด                   |        |      |   | .17 |    |      |    |
+------------------------+--------+------+---+-----+----+------+----+
| 9. บริษัท เคเอสแอล       | 1      | 7.60 | 0 | 16  | 0% | 3.26 | 0% |
| แมททีเรียล ซัพพลายส์ จำกัด* | 00.00% |      | % | .05 |    |      |    |
+------------------------+--------+------+---+-----+----+------+----+
| 10. บริษัท               | 98.49% | 29   | 1 | 281 | 1% | 25   | 1% |
| น้ำตาลสะหวันนะเขด จำกัด   |        | 1.96 | % | .78 |    | 6.99 |    |
+------------------------+--------+------+---+-----+----+------+----+
| 11. บริษัท Koh Kong      | 80.00% | 34   | 2 | 247 | 1% | 13   | 0% |
| Plantation จำกัด**      |        | 7.39 | % | .99 |    | 5.83 |    |
+------------------------+--------+------+---+-----+----+------+----+
| 12. บริษัท Koh Kong      | 80.00% | 52   | 2 | 375 | 1% | 67   | 2% |
| Sugar จำกัด             |        | 6.90 | % | .73 |    | 4.17 |    |
+------------------------+--------+------+---+-----+----+------+----+
| 13. บริษัท เคเอสแอล      | 1      | 2,41 | 1 | 4,  | 1  | 3,85 | 1  |
| อะโกร แอนด์ เทรดดิ้ง จำกัด | 00.00% | 5.83 | 1 | 095 | 3% | 8.27 | 3% |
|                        |        |      | % | .76 |    |      |    |
+------------------------+--------+------+---+-----+----+------+----+
| 14. บริษัท เคเอสแอล      | 91.02% | 6.16 | 0 | 10  | 0% | 10   | 0% |
| เรียลเอสเทต จำกัด        |        |      | % | .18 |    | 4.14 |    |
+------------------------+--------+------+---+-----+----+------+----+
| 15. บริษัท               | 32.50% | (9   | 0 | (8. | 0% | (0   | 0% |
| แชมเปี้ยนเฟอร์เมนเตชั่น     |        | .17) | % | 29) |    | .17) |    |
| จำกัด                   |        |      |   |     |    |      |    |
+------------------------+--------+------+---+-----+----+------+----+
| 16. บริษัท Wynn In       | 1      | 1.08 | 0 | -   | 0% | -    | 0% |
| Trading จำกัด           | 00.00% |      | % |     |    |      |    |
+------------------------+--------+------+---+-----+----+------+----+
| รวม                    |        | 2    | 1 | 30, | 10 | 2    | 10 |
|                        |        | 1,98 | 0 | 334 | 0% | 8,54 | 0% |
|                        |        | 5.44 | 0 | .54 |    | 8.63 |    |
|                        |        |      | % |     |    |      |    |
+------------------------+--------+------+---+-----+----+------+----+
| หักรายการระหว่างกัน       |        | 5,22 |   | 7,  |    | 8,83 |    |
|                        |        | 2.17 |   | 637 |    | 1.12 |    |
|                        |        |      |   | .89 |    |      |    |
+------------------------+--------+------+---+-----+----+------+----+
| รวมรายได้               |        | 1    |   | 22, |    | 1    |    |
|                        |        | 6,76 |   | 696 |    | 9,71 |    |
|                        |        | 3.27 |   | .65 |    | 7.51 |    |
+------------------------+--------+------+---+-----+----+------+----+

* ชื่อเดิม บริษัท เคเอสแอล เคมี จำกัด

* *ถือทางอ้อมผ่านบริษัท Wynn In Trading จำกัด

2.  การประกอบธุรกิจของแต่ละสายผลิตภัณฑ์

ผลิตภัณฑ์หลัก : น้ำตาล

น้ำตาล : ลักษณะผลิตภัณฑ์

บริษัทเป็นกลุ่มบริษัทน้ำตาลในประเทศไทยที่ได้ผ่านการตรวจรับรองระบบบริหารจัดการคุณภาพตาม
“มาตรฐาน SQF 2000”, “มาตรฐาน ISO 9001 Version 2000” รวมทั้ง
“มาตรฐานระบบวิเคราะห์อันตรายและจุดวิกฤตที่ต้องควบคุม” หรือ HACCP น้ำตาลทรายที่
กลุ่มบริษัท ผลิตสามารถจำแนกได้ตามประเภทและเกรดของความบริสุทธิ์ของน้ำตาลเป็น 4 ชนิด
ได้แก่

น้ำตาลทรายดิบ (Raw Sugar) - เป็นน้ำตาลทรายมีค่าสีสูงกว่า 1,500 ICUMSA
สีจะมีลักษณะเป็นสีน้ำตาลเข้ม มีสิ่งสกปรกเจือปนสูง ความบริสุทธิ์ต่ำ
การขนถ่ายจะขนถ่ายในลักษณะเป็น BULK ไม่ได้ใส่ในกระสอบ
น้ำตาลชนิดนี้ไม่สามารถนำไปบริโภคโดยตรงได้
ผู้ซื้อจะต้องนำน้ำตาลไปผ่านกระบวนการรีไฟน์หรือทำให้บริสุทธิ์ก่อนเพื่อผลิตเป็นน้ำตาลทรายขาวหรือน้ำตาลทรายขาวบริสุทธิ์

น้ำตาลทรายดิบคุณภาพสูง (High Pol Sugar) - เป็นน้ำตาลทรายมีค่าสีอยู่ระหว่าง 1,000 -
1,500 ICUMSA สามารถนำไปบริโภคได้โดยตรง การขนส่งนิยมบรรจุเป็นกระสอบ
ราคาจะถูกกว่าน้ำตาลทรายขาวและน้ำตาลทรายขาวบริสุทธิ์

น้ำตาลทรายขาว (White Sugar) - เป็นน้ำตาลทรายมีค่าสีประมาณ 46 – 200 ICUMSA
มีค่าโพลาไรเซชั่นไม่น้อยกว่า 99.50 ดีกรี
น้ำตาลประเภทนี้โดยทั่วไปเป็นน้ำตาลทรายที่ประชาชนนิยมบริโภค
รวมถึงใช้เป็นวัตถุดิบในโรงงานอุตสาหกรรมอาหารที่ต้องการความบริสุทธิ์ปานกลาง

น้ำตาลทรายขาวบริสุทธิ์ (Refined Sugar) – เป็นน้ำตาลทรายมีค่าสีไม่เกิน 45 ICUMSA
มีลักษณะเด่นคือมีความบริสุทธิ์สูง
เป็นน้ำตาลที่นิยมใช้ในอุตสาหกรรมที่ต้องใช้น้ำตาลที่มีความบริสุทธิ์มาก เช่นอุตสาหกรรมยา
เครื่องดื่มประเภทน้ำอัดลมและเครื่องดื่มบำรุงกำลัง

ภายหลังจากที่มีการผ่านกระบวนการผลิตน้ำตาลแล้ว
ของเหลวที่เหลือที่ไม่สามารถทำให้เป็นเม็ดน้ำตาลได้
หรือต่ำกว่าจุดคุ้มทุนที่จะไปทำเป็นน้ำตาลเรียกว่า กากน้ำตาล
กากน้ำตาลจัดเป็นผลผลิตพลอยได้จากการผลิตน้ำตาลทรายที่ยังมีมูลค่า
โดยทั่วไปจะมีส่วนประกอบของสารต่างๆคือ น้ำ 20% น้ำตาลซูโครส 30% น้ำตาลอินเวอร์ท 32%
อินทรีย์สารซึ่งไม่ใช่น้ำตาล 12% และ เถ้า 6% และในปริมาณอ้อย 1 ตัน
โรงงานน้ำตาลจะได้ผลผลิตกากน้ำตาลประมาณ 45 - 50 กิโลกรัม
ดังนั้นผลผลิตกากน้ำตาลในแต่ละปีจะมีมากน้อยเพียงใดขึ้นอยู่กับปริมาณอ้อยเข้าหีบของโรงงาน้ำตาลในแต่ละปี
กากน้ำตาลสามารถนำไปใช้ประโยชน์ได้อย่างกว้างขวางในอุตสาหกรรมชีวะ–เคมี
(Biochemistry Industry) ซึ่งได้แก่ อุตสาหกรรมผลิตแอลกอฮอล์และโรงต้มกลั่นสุรา
อุตสาหกรรมผลิตยีสต์ อุตสาหกรรมผลิตผงชูรส อุตสาหกรรมอาหารสัตว์
(โดยผสมกับมันสำปะหลังและชานอ้อย) อุตสาหกรรมผลิตน้ำส้มสายชู
อุตสาหกรรมผลิตซีอิ๊วและซอสปรุงรสต่าง ๆ ซึ่งถือเป็นอุตสาหกรรมปลายน้ำของการผลิตน้ำตาล

สำหรับของเสียจากกระบวนการผลิตน้ำตาลที่สามารถนำไปใช้ประโยชน์ได้จะมี กากอ้อย และ
กากหม้อกรอง กากอ้อย เป็นส่วนของชานอ้อยที่ได้จากการขบวนการหีบอ้อยจากชุดลูกหีบชุดสุดท้าย
โดยปัจจุบันบริษัทใช้กากอ้อยเป็นเชื้อเพลิงสำหรับผลิตไฟฟ้าและไอน้ำเพื่อใช้ในกระบวนการผลิตน้ำตาล
และจำหน่ายให้กับการไฟฟ้า ส่วนกากหม้อกรอง
เป็นกากที่ได้จากกระบวนการกรองตะกอนในระบบสูญญากาศ
กากหม้อกรองที่ได้สามารถนำไปเป็นวัตถุดิบในการผลิตปุ๋ยเพื่อการเกษตรทั่วไป
ในอดีตบริษัทให้กากหม้อกรองดังกล่าวแก่ชาวไร่อ้อยที่นำอ้อยมาส่งโรงงานเพื่อเป็นการส่งเสริมการผลิตปลูกอ้อยในพื้นที่ใกล้เคียง
อย่างไรก็ตาม ภายหลังจากที่บริษัทย่อยเริ่มดำเนินกิจการผลิตแอลกอฮอล์และสารเคมีต่อเนื่อง
น้ำเสียที่ได้จากโรงงานจะสามารถนำไปผสมกับกากหม้อกรอง ผ่านกระบวนการย่อยสลาย
(BIODECOMPOSE) ซึ่งจะได้ผลิตภัณฑ์ปุ๋ยอินทรีย์ที่มีคุณภาพเหมาะสมแก่เกษตรกรชาวไร่อ้อย
ซึ่งจะทำให้เกิดการทำธุรกิจที่ครบวงจร

น้ำตาล : การตลาดและภาวการณ์แข่งขัน

การตลาดและภาวะอุตสาหกรรมในตลาดต่างประเทศ

ภาพรวมของตลาดน้ำตาลโลกนั้น ผลผลิตน้ำตาลโลก ฤดูการผลิต 2555/56 มีประมาณ 183.4
ล้านตัน (มูลค่าน้ำตาลทรายดิบ) เพิ่มขึ้น 8 ล้านตัน หรือคิดเป็นอัตราร้อยละ 4.6
เมื่อเทียบกับฤดูการผลิต 2554/55 ในขณะเดียวกันความต้องการบริโภคโลกรวมเท่ากับ 172.1
ล้านตัน ขยายตัวเพิ่มขึ้น 4.5 ล้านตัน หรือคิดเป็นอัตราร้อยละ 2.7 เมื่อเทียบกับฤดูการผลิต
2554/55 จึงทำให้ปริมาณน้ำตาลคงเหลือปลายปีเพิ่มขึ้นจากระดับ 68.3 ล้านตัน ในฤดูการผลิต
2554/55 เป็น 76.7 ล้านตัน ในฤดูการผลิต 2555/56 คิดเป็นอัตราร้อยละ 40.77
ของปริมาณความต้องการบริโภค หรือเพียงพอสำหรับการบริโภคประมาณ 5 เดือน

แผนภาพที่ 2.1: ดุลน้ำตาลโลก (1,000 ตัน, centrifugal sugar, raw value,
OCT/SEP)

[]

  Note: 2013/14 is forecasted number

  Source : F.O.Licht, updated 1-11-2013

จากการประมาณการของ F.O.Licht ณ 1 พฤศจิกายน 2556 คาดว่า ผลผลิตในปี 2556/57
จะลดลงร้อยละ 0.8 จาก 183.4 ล้านตัน เป็น 181.9 ล้านตัน ส่วนการบริโภคจะเพิ่มขึ้นร้อยละ
1.8 หรือเพิ่มขึ้นจาก 172.1 ล้านตัน เป็น 175.2 ล้านตัน
ซึ่งจะทำให้ปริมาณผลิตน้ำตาลโลกเกินดุลลดลงที่ 4.4 ล้านตัน (จากปีที่ผ่านมาเกินดุลที่ 8.4
ล้านตัน) ส่งผลให้ปริมาณน้ำตาลคงเหลือปลายงวดของโลก ปี 2556/57 คาดว่าจะเพิ่มขึ้นจาก
76.7 ล้านตัน เป็น 81.1 ล้านตัน ส่วนในทวีปเอเชีย คาดว่าปี 2556/57
จะมีน้ำตาลผลิตไม่พอต่อการบริโภคต่อเนื่อง โดยปริมาณน้ำตาลในทวีปเอเชียจะขาดดุลอยู่ประมาณ
11.7 ล้านตัน อย่างไรก็ดีการประมาณการดังกล่าว อาจเปลี่ยนแปลงไป ตามอุปสงค์
และอุปทานที่เปลี่ยนแปลงไป

นอกจากนี้ สภาพภูมิอากาศที่ไม่แน่นอน เช่นการเกิดอุทกภัย ภัยแล้ง หรืออากาศหนาวจัด
ในประเทศผู้ผลิตและประเทศผู้บริโภค
รวมถึงจำนวนประเทศผู้ผลิตที่สามารถส่งออกได้ที่มีอยู่อย่างจำกัด
จึงทำให้เหตุการณ์ใดก็ตามที่ส่งผลต่อปริมาณน้ำตาลที่ผลิตได้ ส่งผลต่อราคาน้ำตาลตลาดโลกเช่นกัน

สำหรับแนวโน้มราคาน้ำตาลในอนาคต จะขึ้นอยู่กับผลผลิตจากประเทศในแถบยุโรป
รวมถึงผลกระทบจากสภาพอากาศต่อผลผลิตอ้อย ของประเทศผู้ผลิตรายใหญ่ เช่น ประเทศบราซิล
ประเทศออสเตรเลีย และประเทศไทย เป็นต้น โดยเฉพาะอย่างยิ่งประเทศบราซิล
เนื่องจากในปัจจุบันประเทศบราซิล นำผลผลิตอ้อยมาผลิตเป็นเชื้อเพลิงรถยนต์ คือ เอทานอล
ทำให้ผลผลิตน้ำตาล และเอทานอลจากประเทศบราซิล แปรผันตามราคาน้ำตาลในตลาดโลก และ
ราคาเอทานอล เพราะหากผลิตภัณฑ์ใดทำกำไรมากกว่า
ผู้ผลิตจากประเทศบราซิลจะเลือกผลิตสินค้าประเภทนั้นๆมากขึ้น (Sugar-Ethanol Parity)
อย่างไรก็ดีความสามารถที่จะเลือกผลิตระหว่างสินค้าทั้ง 2 ประเภทของประเทศบราซิล
อยู่ที่ประมาณร้อยละ 40-60
เนื่องจากโรงงานไม่ได้ออกแบบมาเพื่อผลิตสินค้าอย่างใดอย่างหนึ่งได้ร้อยละ 100
นอกจากนี้ยังมีผลกระทบจากตลาดการเงิน เช่น
การเคลื่อนย้ายเงินลงทุนของกองทุนไปลงทุนในสินทรัพย์ประเภทต่างๆ อัตราแลกเปลี่ยน ราคาน้ำมัน
และภาพรวมเศรษฐกิจโลก

แผนภาพที่ 2.2: แสดงราคาน้ำตาลตลาดโลก (NYBOT#11) ย้อนหลัง 10 ปี

[]

สำหรับช่องทางการจำหน่ายในการส่งออกของโรงงานน้ำตาลไทย สามารถแบ่งเป็นดังนี้

(1) ขายผ่านเทรดเดอร์รายใหญ่ (Traders) เช่น บริษัท Cargill, บริษัท Tate & Lyle,
    บริษัท Kerry เป็นต้น จากนั้น เทรดเดอร์จะนำน้ำตาลไทยไปขายต่อให้ผู้ซื้ออื่นๆ
    ในต่างประเทศต่อไป
    การขายให้กับเทรดเดอร์จะเป็นการลดความเสี่ยงในเรื่องการเก็บเงินไม่ได้
    และลดความยุ่งยากในการจัดการเรื่องการส่งออก
    โดยโรงงานน้ำตาลไทยจะรับผิดชอบการขนส่งถึงท่าเรือที่ส่งออกในประเทศไทยเท่านั้น เช่น
    FOB Ports @ Bangkok หรือ FOB Ports @ Lamchabang เป็นต้น

(2) ส่งออกผ่านชายแดนไปยังประเทศเพื่อนบ้าน เช่น ประเทศลาว และ ประเทศกัมพูชา
    โดยทยอยขายเป็นจำนวนน้อยให้กับผู้ค้าน้ำตาลชายแดน

(3) ขายให้กับผู้ผลิตเพื่อการส่งออกที่ใช้น้ำตาลเป็นวัตถุดิบ เนื่องจากในบางช่วงเวลา
    ราคาน้ำตาลภายในประเทศสูงกว่าราคาน้ำตาลต่างประเทศ ทำให้ผู้ผลิตที่ใช้น้ำตาลเป็นวัตถุดิบ
    ในการผลิตสินค้าของตน เพื่อนำไปส่งออกไม่สามารถแข่งขันกับผู้ผลิตอื่นในตลาดโลกได้
    ดังนั้นเพื่อเป็นการส่งเสริมการลงทุนด้านอุตสาหกรรมอาหารและเพิ่มความสามารถในการแข่งขัน
    ทางภาครัฐจึงเปิดโอกาสให้ผู้ผลิตเพื่อการส่งออกสามารถขออนุญาตซื้อน้ำตาลได้ที่ราคาน้ำตาลตลาดโลก
    โดยอยู่ภายใต้เงื่อนไขที่ทางภาครัฐกำหนด

การตลาดและภาวะอุตสาหกรรมในตลาดในประเทศ

อุตสาหกรรมอ้อยและน้ำตาลไทยอยู่ภายใต้พระราชบัญญัติอ้อยและน้ำตาลทราย พ.ศ.2527
ซึ่งกำหนดให้คณะกรรมการอ้อยและน้ำตาล
ควบคุมปริมาณน้ำตาลให้มีปริมาณเพียงพอกับปริมาณความต้องการน้ำตาลภายในประเทศ โดยทุกปี
คณะกรรมการอ้อยและน้ำตาล จะประมาณการปริมาณน้ำตาลที่จะบริโภคภายในประเทศ
จากนั้นกำหนดออกเป็นโควตา
และกระจายโควตาตามสัดส่วนปริมาณน้ำตาลที่ผลิตได้ให้แก่โรงงานน้ำตาล
ตามปริมาณน้ำตาลที่แต่ละโรงงานผลิต อีกทั้งราคาจำหน่ายน้ำตาลภายในประเทศถูกควบคุมภายใต้
พรบ.ว่าด้วยสินค้าและบริการปี 2542 โดยภาครัฐได้ประกาศราคาจำหน่ายน้ำตาลภายในประเทศ
เป็นดังนี้

(1) ราคาน้ำตาลทรายขาวธรรมดาจำหน่ายส่งมอบ ณโรงงานขายได้ไม่เกิน 1,900
บาทต่อกระสอบ100 กิโลกรัม

(2) ราคาน้ำตาลทรายขาวบริสุทธิ์จำหน่ายส่งมอบ ณโรงงานขายได้ไม่เกิน 2,000 บาทต่อกระสอบ
100 กิโลกรัม

(3) ราคาจำหน่ายส่ง ส่งมอบ ณ สถานที่จำหน่ายส่งทุกท้องที่ทั่วราชอาณาจักร
ของน้ำตาลทรายขาวธรรมดาจะขายได้ไม่เกิน 1,965 บาทต่อกระสอบ 100 กิโลกรัม
ของน้ำตาลทรายขาวบริสุทธิ์จะขายได้ไม่เกิน 2,065 บาทต่อกระสอบ 100 กิโลกรัม

(4) ราคาจำหน่ายปลีกในเขตกรุงเทพมหานคร นนทบุรี ปทุมธานี สมุทรปราการ และสมุทรสาคร
น้ำตาลทรายขาวธรรมดา จะขายได้ไม่เกิน 21.50 บาทต่อกิโลกรัม น้ำตาลทรายขาวบริสุทธิ์
จะขายได้ไม่เกิน 22.50 บาทต่อกิโลกรัม (รวม VAT)

โดยการควบคุมราคาดังกล่าวไม่บังคับกับน้ำตาลทรายชนิดก้อนสี่เหลี่ยมบรรจุกล่องหรือที่บรรจุในซอง
น้ำหนักไม่เกินซองละ 10 กรัม

สภาวะการแข่งขัน และคู่แข่งขัน

ในปี 2556 ประเทศไทยมีโรงงานน้ำตาลที่เดินเครื่องผลิตจำนวน 50 โรง
(ไม่รวมโรงงานที่ไม่ดำเนินงาน และใบอนุญาตใหม่ที่ยังไม่ได้ก่อสร้างโรงงาน)
มีการหีบอ้อยรวมประมาณ 100 ล้านตันอ้อย/ปี ผลิตน้ำตาลประมาณ 10 ล้านตันน้ำตาล
(ขึ้นอยู่กับปริมาณ และคุณภาพอ้อยเข้าหีบแต่ละปี) โดยมีระยะเวลาการหีบอ้อยในแต่ละปีประมาณ 4
– 6 เดือนเท่านั้น
ฤดูการหีบอ้อยจะเริ่มประมาณเดือนพฤศจิกายนของแต่ละปีจนถึงประมาณเดือนเมษายน หรือ
พฤษภาคม
จำนวนของโรงงานน้ำตาลปัจจุบันถูกควบคุมจากทางภาครัฐโดยผู้ประกอบการโรงงานน้ำตาลต้องได้รับอนุญาตจากคณะกรรมการอ้อยและน้ำตาลทราย
และกรมโรงงาน กระทรวงอุตสาหกรรมก่อน ถึงจะขยายกำลังการผลิต หรือย้ายฐานการผลิต
หรือสร้างโรงงานน้ำตาลแห่งใหม่ได้

ในปี 2556 ประเทศไทยมีโรงงานน้ำตาลที่เดินเครื่องผลิตจำนวน 50 โรง
สามารถแบ่งเป็นกลุ่มโรงงานน้ำตาลซึ่งเป็นผู้ผลิตรายใหญ่ของประเทศไทยได้เป็น 5 กลุ่มใหญ่
ที่เหลือเป็นผู้ผลิตรายย่อย โดยกลุ่มโรงงานน้ำตาลขอนแก่น
ถือได้ว่าเป็นกลุ่มผู้ผลิตที่มีปริมาณอ้อยเข้าหีบเป็นอันดับ 4 มีส่วนแบ่งตลาดประมาณร้อยละ 8
ปัจจุบันมีโรงงานทั้งหมด 5 โรง (ปี 2556 โรงงานที่ 5 ทดลองเดินเครื่งจักร
เนื่องจากโรงงานใหม่เพิ่งก่อสร้างแล้วเสร็จ) ตั้งอยู่ใน 3 ภูมิภาค คือ ภาคตะวันออกเฉียงเหนือ
(2 โรง) ภาคกลาง (2 โรง) และ ภาคตะวันออก (1 โรง) โดยตารางที่ 2.3
แสดงยอดขายของน้ำตาล และสัดส่วนส่งออกต่อการขายในประเทศ 3 ปีย้อนหลัง

ตารางที่ 2.3: ยอดขายน้ำตาล และสัดส่วนการส่งออกต่อการขายในประเทศ 3 ปีย้อนหลัง

[]

น้ำตาล : การจัดหาผลิตภัณฑ์และบริการ

นโยบายการจัดหาวัตถุดิบ

นโยบายการจัดหาวัตถุดิบเพื่อป้อนโรงงานจัดเป็นหัวใจสำคัญอันดับต้น ๆ ของโรงงานน้ำตาล
เนื่องจากสภาวะในปัจจุบันที่อุตสาหกรรมน้ำตาลมีกำลังการผลิตรวมมากกว่าปริมาณอ้อยที่มีในประเทศทำให้ทุกโรงงานน้ำตาลต้องหาอ้อยมาป้อนโรงงานให้ได้มากที่สุดเพื่อลดต้นทุนคงที่
(Fixed cost) ต่อหน่วยลง
ปัจจุบันวิธีหลักที่กลุ่มโรงงานน้ำตาลใช้เพื่อการจัดหาวัตถุดิบคือระบบการให้การสนับสนุนทางการเงินแก่ชาวไร่
หรือเป็นที่รู้จักกันในอุตสาหกรรมในระบบ “ เกี๊ยว ”
ระบบการให้การสนับสนุนทางการเงินของโรงงานจะเป็นการทำสัญญาซื้ออ้อยล่วงหน้าจากเกษตรกรโดยที่เกษตรกรจะสามารถขอเงินกู้จากโรงงานน้ำตาลเพื่อนำไปใช้ในการลงทุนปลูกอ้อย
เมื่อถึงฤดูเก็บเกี่ยวชาวไร่จะนำอ้อยมาส่งให้แก่โรงงานและโรงงานจะหักค่าอ้อยดังกล่าวจากเงินกู้ที่ได้ให้แก่เกษตรกรแต่ละรายไป

กลยุทธ์ที่ผ่านมาที่บริษัทใช้ในการจัดหาวัตถุดิบคือการทำให้ชาวไร่อ้อยที่ส่งอ้อยให้กับโรงงานได้รับผลตอบแทนที่ดีในระยะยาวซึ่งจะทำให้ชาวไร่อ้อยมีแรงจูงใจที่จะปลูกอ้อยเพื่อป้อนโรงงานต่อไปและเป็นการเติบโตไปพร้อมกับโรงงาน
นโยบายหลักของบริษัทที่ใช้โดยเฉพาะที่ภาคอีสานคือ “ชาวไร่ร่ำรวย โรงงานรุ่งโรจน์”
ซึ่งเป็นนโยบายที่มุ่งเน้นการสร้างและส่งเสริมอาชีพระยะยาวให้แก่ชาวไร่อ้อยและเป็นระบบที่ตัดตัวกลางหรือ
“หัวหน้าโควตา”
ออกไปทำให้บริษัทสามารถรู้ถึงปัญหาของชาวไร่ได้โดยตรงและสามารถให้การช่วยเหลือชาวไร่ได้
อีกทั้งบริษัทยังให้การสนับสนุนทางด้านเครื่องมือ
วิชาการและปัจจัยการผลิตเช่นให้เงินกู้เพื่อซื้อรถขนอ้อยแก่ชาวไร่รายย่อยการให้กากหม้อกรองแก่ชาวไร่เพื่อนำไปใช้เป็นปุ๋ยสำหรับการปลูกอ้อยโดยไม่คิดมูลค่า
การส่งผู้เชี่ยวชาญทางด้านเกษตรมาให้ความรู้ในเรื่องการปลูกอ้อย การป้องกันและการกำจัดศัตรูพืช
การกระทำดังกล่าวจัดเป็นกลยุทธ์ที่ทำให้บริษัทมีความสัมพันธ์ที่ดีกับชาวไร่และก่อให้เกิดการเติบโตไปพร้อมๆกันอย่างเป็นระบบ

นโยบายการผลิต

บริษัทมุ่งเน้นการผลิตน้ำตาลทรายขาวและ ขาวบริสุทธิ์ให้ได้มากที่สุดเท่าที่จะสามารถหาตลาดได้
เนื่องจากสินค้าดังกล่าวเป็นสินค้า ที่มีราคาขายสูงและให้ผลตอบแทนกำไรมากกว่า นอกจากนี้
บริษัทยังคงนโยบายการปรับปรุงและพัฒนาประสิทธิภาพการผลิตโดยการที่บริษัทมีประสิทธิภาพการผลิตที่ดี
สูงกว่าค่าเฉลี่ยของอุตสาหกรรม จะช่วยให้บริษัทมีต้นทุนต่อหน่วยลดลง เพิ่มศักยภาพในการแข่งขัน

นโยบายการตลาด

เนื่องจากราคาขายน้ำตาลในประเทศที่มีการควบคุมโดยภาครัฐบริษัทจึงมุ่งเน้นการขายตรงให้กับภาคอุตสาหกรรมโดยบริษัทให้ความสำคัญกับคุณภาพของสินค้าและ
การส่งมอบที่ตรงเวลา
โดยลูกค้าส่วนใหญ่เป็นผู้ประกอบการในอุตสาหกรรมเครื่องดื่มและขนมหวานเป็นหลัก

นอกเหนือจากการกลยุทธ์การมุ่งเน้นการขายให้กับภาคอุตสาหกรรมแล้ว
บริษัทเองยังให้ความสำคัญกับการขายน้ำตาลให้กับผู้ประกอบการที่เป็นผู้ผลิตผลิตภัณฑ์อาหารเพื่อการส่งออก
(re-exporter)
เนื่องจากการขายน้ำตาลให้กลุ่มผู้ผลิตดังกล่าวบริษัทจะสามารถขายน้ำตาลในส่วนของ โควตา ค.
ได้
โดยสามารถขายได้โดยมีผลตอบแทนที่ดีกว่าการขายส่งออกทั่วๆไปเนื่องจากต้นทุนค่าขนส่งที่ถูกกว่า

ผลกระทบต่อสิ่งแวดล้อม

ผลกระทบต่อสิ่งแวดล้อมที่สำคัญของกระบวนการผลิตน้ำตาลทรายจะเกิดจากน้ำเสียที่ใช้ในกระบวนการผลิต
และฝุ่นขี้เถ้าที่เกิดจากการเผาไหม้ของหม้อไอน้ำ ซึ่งบริษัทได้คำนึงถึงและหามาตรการป้องกัน ต่าง
ๆ เพื่อไม่ให้เกิดผลกระทบต่อสิ่งแวดล้อม และให้เป็นไปตามมาตรฐานของกระทรวงอุตสาหกรรม

น้ำตาล : งานที่ยังไม่ได้ส่งมอบ

- ไม่มี -

ผลิตภัณฑ์หลัก : เอทานอล

เอทานอล : ลักษณะผลิตภัณฑ์

บริษัท ขอนแก่นแอลกอฮอล์ จำกัด ซึ่งเป็นบริษัทย่อยของบริษัท น้ำตาลขอนแก่น จำกัด (มหาชน)
ดำเนินธุรกิจ ผลิตและจำหน่ายเอทานอล โดยปัจจุบันนี้ จำหน่ายให้กับบริษัทน้ำมัน
เพื่อใช้ผสมในน้ำมันเชื้อเพลิงในสัดส่วนร้อยละ 10, 20 หรือ 85 ที่เรียกโดยทั่วไปว่า
น้ำมันแก๊สโซฮอล์

เอทานอล : การตลาดและภาวการณ์แข่งขัน

การตลาดและภาวะอุตสาหกรรมในตลาดในประเทศ

ปริมาณความต้องการเอทานอลในประเทศที่ใช้ผสมกับน้ำมันเชื้อเพลิง
จะขึ้นอยู่กับปริมาณการใช้แก๊สโซฮอลล์ โครงการแก๊สโซฮอล์ ได้เริ่มจำหน่ายให้แก่ประชาชนทั่วไป
ในปี 2549 โดยเริ่มผสมเอทานอลกับน้ำมันเชื้อเพลิงที่สัดส่วนร้อยละ 10 (E10) ภาวะตลาดในปี
2551 สืบเนื่องจากราคาน้ำมันมีการปรับขึ้นไปมากกว่า 100 เหรียญสหรัฐต่อบาร์เรล
ประกอบการภาครัฐมีการสนับสนุนทั้งทางด้านภาษีและเงินอุดหนุนเข้ากองทุน
ซึ่งทำให้ราคาน้ำมันแก็สโซฮอล์มีราคาต่ำกว่าราคาน้ำมันปกติ ตามตารางที่ 2.4
แสดงโครงสร้างราคาจำหน่ายน้ำมันแก็สโซฮอล์
และการส่งเสริมการใช้น้ำมันแก็สโซฮอล์ในรูปของพลังงานทดแทน
ทำให้ตลาดเอทานอลมีการเติบโตโดยตลอด ซึ่งปัจจุบันมีการใช้เอทานอลผสมในน้ำมันเชื้อเพลิงเฉลี่ย
2.8 ล้านลิตรต่อวัน ตามแผนภาพที่ 2.5
แสดงปริมาณการใช้เอทานอลที่ใช้ผสมกับน้ำมันเชื้อเพลิงในรูปของน้ำมันแก็สโซฮอล์

ตารางที่ 2.4: โครงสร้างราคาจำหน่ายน้ำมันแก๊สโซฮอล์

[]

ที่มา: สำนักงานพลังงาน และแผนพลังงาน, กระทรวงพลังงาน

แผนภาพที่ 2.5: ปริมาณการใช้เอทานอลที่ใช้ผสมกับน้ำมันเชื้อเพลิงในรูปของน้ำมันแก๊สโซฮอล์

[]

ที่มา: กรมธุรกิจพลังงาน, กระทรวงพลังงาน

ในช่วงไตรมาสแรกของ ปี พ.ศ. 2556 การบริโภคเอทานอลต่อวัน
ปรับตัวสูงขึ้นเนื่องจากทางรัฐบาลยกเลิกการใช้น้ำมันเบนซิน ออกเทน 91 ธรรมดา
เป็นน้ำมันแก็สโซฮอล์ ออกเทน 91 ทั้งหมด

การตลาดและภาวะอุตสาหกรรมในตลาดต่างประเทศ

สำหรับตลาดและภาวะอุตสาหกรรมของเอทานอลในต่างประเทศนั้น ผู้ผลิตเอทานอลรายใหญ่ของโลก
คือประเทศบราซิล เอทานอลส่วนใหญ่ผลิตจากอ้อย
ส่วนหนึ่งจะถูกนำไปใช้ผสมกับน้ำมันเชื้อเพลิงในสัดส่วนร้อยละ 20 - 25
อีกส่วนหนึ่งจะถูกนำไปใช้เป็นน้ำมันเชื้อเพลิงในสัดส่วนร้อยละ 100
สำหรับรถยนต์ที่ออกแบบให้สามารถใช้งานได้ นโยบายส่งเสริมจากภาครัฐ
จะมาจากการส่งเสริมให้มีใช้รถยนต์ที่สามารถใช้เอทานอลร้อยละ 100 ให้มีมากขึ้น
การควบคุมปริมาณการผลิต และปริมาณความต้องการ ผ่านการปรับเพิ่ม/ลดสัดส่วน
ในการผสมกับน้ำมันเชื้อเพลิง ปัจจุบันประเทศบราซิลถือได้ว่าเป็นผู้ส่งออกรายใหญ่ของโลก

สภาวะการแข่งขัน และคู่แข่งขัน

ในปี พ.ศ. 2556 ปริมาณการใช้เอทานอลเพิ่มขึ้นอย่างต่อเนื่องเมื่อเทียบกับปีที่ผ่านมา
เนื่องจากทางรัฐบาลยกเลิกการใช้น้ำมันเบนซิน ออกเทน 91 ธรรมดา เป็นน้ำมันแก็สโซฮอล์
ออกเทน 91 ทั้งหมด ทำให้สถานีบริการน้ำมันเริ่มปรับตัวโดยการยกเลิกขายเบนซินธรรมดา
แม้ว่ากำลังการผลิตปัจจุบันของโรงงานเอทานอลมีเพียงพอที่จะผลิตได้ตามความต้องการใช้
แต่โรงงานบางโรงงานยังไม่สามารถเดินเครื่องได้เต็มที่ทั้งหมด
เนื่องมาจากปัญหาด้านราคาขายเอทานอลไม่สอดคล้องกับต้นทุนวัตถุดิบ
ไม่จูงใจให้ผู้ผลิตเดินเครื่องได้เต็มกำลังการผลิต ส่งผลให้ปี พ.ศ. 2556 อุปสงค์
และอุปทานเอทานอลในประเทศค่อนข้างตึงตัว อย่างไรก็ดีในส่วนของบริษัทนั้น
เนื่องจากใช้ผลพลอยได้จากโรงงานน้ำตาลเป็นวัตถุดิบ
จึงได้เปรียบเรื่องความสามารถในการแข่งขัน ตารางที่ 2.6 แสดงยอดขายและราคาขายเฉลี่ย

ตารางที่ 2.6: ยอดขาย และราคาขายเฉลี่ย ของเอทานอล ใน 3 ปีย้อนหลัง

[]

เอทานอล : การจัดหาผลิตภัณฑ์และบริการ

นโยบายการจัดหาวัตถุดิบ

โรงงานเอทานอลของบริษัท ปัจจุบัน ซื้อวัตถุดิบ คือ กากน้ำตาล จาก โรงงานน้ำตาลในกลุ่มบริษัท
ในราคาตลาด โดยทำสัญญาล่วงหน้าทั้งปี ในกรณีที่โรงงานน้ำตาลในกลุ่มบริษัท
มีกากน้ำตาลไม่เพียงพอ
ทางโรงงานเอทานอลจะซื้อกากน้ำตาลจากโรงงานน้ำตาลในบริเวณใกล้เคียง
นอกจากนี้เพื่อให้เกิดความคล่องตัวในเรื่องวัตถุดิบ บริษัทได้ลงทุนในส่วนที่สามารถใช้แป้ง
และผลิตภัณฑ์ต่อเนื่องจากมันสำปะหลังได้ เป็นวัตถุดิบในการผลิตเอทานอล
ซึ่งจะช่วยให้สามารถจัดหาวัตถุดิบรองรับการผลิต รวมถึงช่วยการบริหารต้นทุนผลิตเอทานอลได้
และในกรณีที่ราคาน้ำตาลตลาดโลกตกต่ำ
บริษัทสามารถที่จะใช้น้ำอ้อยที่มาจากการหีบอ้อยของโรงงานน้ำตาลมาเป็นวัตถุดิบ

นโยบายการผลิต

บริษัทมุ่งเน้นการบริหารต้นทุนการผลิตให้ต่ำที่สุด ผ่านการผลิตให้มี Economics of Scale
การสร้างความคล่องตัวในการเลือกใช้วัตถุดิบที่มีราคาถูก การลดต้นทุน ค่าใช้จ่าย ต่าง ๆ เช่น
การลดค่าใช้จ่ายในการบำบัดน้ำเสียโดยการนำไปทำปุ๋ยอินทรีย์แทน การใช้ทรัพยากรร่วมกัน เช่น
ทรัพยากรด้านบุคลากรร่วมกับโรงงานน้ำตาล การซื้อพลังงานจากโรงไฟฟ้าของบริษัท
ทำให้ไม่ต้องเสียค่าใช้จ่ายในการลงทุน การเช่าถังเก็บโมลาส ช่วยลดเงินลงทุนในถังเก็บ
การซื้อกากน้ำตาลที่หน้าโรงงาน ซึ่งจะประหยัดค่าขนส่งกากน้ำตาล เป็นต้น
ทำให้ทางบริษัทมีต้นทุนการผลิตที่ต่ำกว่า

นอกจากนี้ในการที่บริษัทมีวัตถุดิบ กากน้ำตาลเป็นของตนเอง
ทำให้สามารถควบคุมคุณภาพของกากน้ำตาลให้เหมาะสมต่อการผลิตเอทานอลได้
ผ่านการลดปริมาณสิ่งเจือปนต่าง ๆ และการควบคุมอุณหภูมิของถังเก็บกากน้ำตาลให้เหมาะสม
ทำให้บริษัทมีประสิทธิภาพการผลิตค่อนข้างสูง

นโยบายการตลาด

เอทานอล เป็นสินค้าอุตสาหกรรม คือเป็นวัตถุดิบ สำหรับบริษัทน้ำมัน ไปผสมในน้ำมันเชื้อเพลิงต่อ
ดังนั้น สิ่งที่ลูกค้าต้องการ ก็คือเรื่องคุณภาพสินค้าต้องสม่ำเสมอ ตรงตามมาตรฐานที่กำหนดไว้
การที่สามารถจำหน่ายได้สม่ำเสมอทุกเดือน ทางบริษัทได้คำนึงถึงสิ่งเหล่านี้มาโดยตลอด
จะเห็นได้จาก การมีระบบควบคุมคุณภาพให้เป็นไปตามมาตรฐาน
การเก็บเอทานอลส่วนหนึ่งไว้ในถังเก็บ เพื่อรอจำหน่ายในช่วงที่บริษัทหยุดผลิต เพื่อซ่อมแซม
และบำรุงรักษาเครื่องจักรประจำปี เป็นต้น

ผลกระทบต่อสิ่งแวดล้อม

ผลกระทบต่อสิ่งแวดล้อมที่สำคัญของกระบวนการผลิตเอทานอลจะเกิดจากน้ำเสียจากกระบวนการผลิต
ซึ่งบริษัทนำน้ำเสียของบริษัทไปผสมกับกากหม้อกรองนำผ่านกระบวนการผลิต เพื่อผลิตปุ๋ยอินทรีย์
กลับมาจำหน่ายให้แก่เกษตรกร

เอทานอล : งานที่ยังไม่ได้ส่งมอบ

  - ไม่มี -

ผลิตภัณฑ์หลัก : ไฟฟ้าและไอน้ำ

ไฟฟ้าและไอน้ำ : ลักษณะผลิตภัณฑ์

โครงการนี้อยู่ภายใต้ บริษัท โรงไฟฟ้าน้ำตาลขอนแก่น จำกัด โดยจำหน่ายไฟฟ้า
พร้อมกับไอน้ำให้โรงงานน้ำตาล และโรงงานอื่นๆในกลุ่ม และมีไฟฟ้าที่เกินความต้องการของกลุ่ม
สามารถจำหน่ายให้กับการไฟฟ้าฝ่ายผลิตได้ ปัจจุบันบริษัทมีสาขารวม 3 สาขา
โดยสาขาที่หนึ่งตั้งอยู่ใกล้เคียงโรงงานน้ำตาลขอนแก่น อ.น้ำพอง จ.ขอนแก่น มีกำลังการผลิตไฟฟ้า
30 MW โดยจำหน่ายให้กับการไฟฟ้าฝ่ายผลิต จำนวน 20 MW
สาขาที่สองตั้งอยู่ใกล้เคียงโรงงานน้ำตาลนิวกรุงไทย อ.บ่อพลอย จ. กาญจนบุรี
(โครงการพลังงานทดแทนบ่อพลอย) มีกำลังการผลิตไฟฟ้า 90 MW
โดยจำหน่ายให้กับการไฟฟ้าฝ่ายผลิต จำนวน 20 MW
และสาขาที่สามตั้งอยู่ใกล้เคียงโรงงานน้ำตาลขอนแก่น อ.วังสะพุง จ.เลย (โครงการเลย)
มีกำลังการผลิตไฟฟ้า 40 MW นอกจากนี้บริษัทอยู่ระหว่างลงทุนขยายโรงงานไฟฟ้าเดิมที่ อ.น้ำพอง
จ.ขอนแก่น

ไฟฟ้าและไอน้ำ : การตลาดและภาวการณ์แข่งขัน

เนื่องจากธุรกิจนี้เป็นการจ่ายไฟฟ้าให้กับการไฟฟ้าฝ่ายผลิตแห่งประเทศไทยตามสัญญาซื้อขายไฟฟ้า
ดังนั้นจึงมีผู้รับซื้อที่แน่นอน จึงไม่มีการแข่งขันกันทางการตลาด ส่วนไฟฟ้าอีกส่วนหนึ่งและไอน้ำ
ทางบริษัทได้ขายให้แก่บริษัทในเครือ เพื่อใช้สำหรับผลิตเอทานอลและน้ำตาล โดย 100%
จะเป็นการจำหน่ายภายในประเทศ

ตารางที่ 2.7: ยอดขาย และราคาขายเฉลี่ย ของไฟฟ้า ใน 3 ปีย้อนหลัง

[]

ไฟฟ้าและไอน้ำ : การจัดหาผลิตภัณฑ์และบริการ

นโยบายการจัดหาวัตถุดิบ

การจัดหาวัตถุดิบถือได้ว่าเป็นส่วนสำคัญในการประกอบธุรกิจไฟฟ้า
โดยเฉพาะอย่างยิ่งโรงงานไฟฟ้าของบริษัทที่ใช้เชื้อเพลิงหลักคือกากอ้อย โดยในแต่ละปี
ปริมาณอ้อยเข้าหีบของบริษัทจะไม่แน่นอน ดังนั้นในปีที่มีอ้อยเข้าหีบในปริมาณน้อย
ก็จะส่งผลกระทบต่อปริมาณเชื้อเพลิงที่จะใช้ในโรงไฟฟ้าได้ อย่างไรก็ตาม
บริษัทได้มีการเตรียมความพร้อมโดยการจัดซื้อเชื้อเพลิงชีวมวลจากภายนอกมารองรับ เช่น
จัดซื้อกากอ้อยจากโรงงานน้ำตาลข้างเคียง ซื้อเปลือกยูคาลิปตัส เศษไม้ เป็นต้น

นโยบายการผลิต

(1) การมุ่งเน้นการบริหารต้นทุนการผลิต

บริษัทมุ่งเน้นการบริหารต้นทุนการผลิตให้ต่ำที่สุด โดยต้นทุนของการผลิตกระแสไฟฟ้าและไอน้ำ
ส่วนใหญ่จะเป็นต้นทุนเชื้อเพลิง และค่าเสื่อมราคา
ดังนั้นการใช้เชื้อเพลิงอย่างมีประสิทธิภาพจึงเป็นสิ่งจำเป็น นอกจากนี้ การผลิตให้มี Economics
of Scale ก็จะเป็นการช่วยลดค่าใช้จ่ายคงที่ต่อหน่วยลงมา

(2) การปรับปรุงและพัฒนาประสิทธิภาพการผลิต

ในการที่บริษัทมีเชื้อเพลิงคือ กากอ้อยเป็นของตนเอง
ดังนั้นการควบคุมคุณภาพของเชื้อเพลิงให้เหมาะสม เพื่อเกิดประสิทธิภาพการใช้เชื้อเพลิงให้ดีที่สุด
เช่น การควบคุมความชื้นของกากอ้อย ผ่านระบบ Bagasse Dryer
หรือการสร้างหลังคาขึ้นปกคลุมเพื่อบังฝน เป็นต้น

นโยบายการตลาด

เนื่องจากการขายไฟฟ้าให้กับการไฟฟ้าฝ่ายผลิต เป็นไปตามสัญญาซื้อขายไฟฟ้าระยะยาว
โดยมีสูตรการคำนวณราคาที่ตายตัว ตามราคาก๊าซธรรมชาติ และอัตราแลกเปลี่ยน
ดังนั้นบริษัทจึงมีผู้ซื้อที่แน่นอน
แต่อย่างไรก็ตามการจำหน่ายไฟฟ้าในช่วงเวลาที่การไฟฟ้ามีความต้องการสูง
ก็จะทำให้บริษัทได้รับราคาขายต่อหน่วยที่สูงขึ้น ส่วนราคาขายที่บริษัทขายให้บริษัทในเครือ
บริษัทจะกำหนดราคาให้เท่ากับราคาขายที่บริษัทขายให้กับการไฟฟ้าฝ่ายผลิต

ผลกระทบต่อสิ่งแวดล้อม

โครงการดังกล่าวได้ผ่านการศึกษาผลกระทบต่อสิ่งแวดล้อม (EIA) เป็นที่เรียบร้อยแล้ว
สำหรับโรงงานที่ขอนแก่นได้รับการขี้นทะเบียนกับ CDM Executive Board
เพื่อรับการสนับสนุนให้เป็นโครงการ CDM (ตามอนุสัญญาเกียวโต โปโตรคอล)
ซึ่งจะมีสิทธิในการขาย Carbon Credit ได้ หากได้รับการรับรองการตรวจนับจำนวน Carbon
ที่ลดได้จาก UNFCCC

ไฟฟ้า และไอน้ำ: งานที่ยังไม่ได้ส่งมอบ

- ไม่มี -

3. ปัจจัยความเสี่ยง

ปัจจัยความเสี่ยงในการประกอบธุรกิจของบริษัท
ที่อาจมีผลกระทบต่อผลตอบแทนจากการลงทุนของผู้ลงทุนอย่างมีนัยสำคัญสามารถสรุปได้ดังนี้

1.  ความเสี่ยงจากการจัดหาวัตถุดิบ – อ้อย

  กิจการบริษัทเป็นโรงงานผลิตน้ำตาลทราย ซึ่งใช้อ้อยเป็นวัตถุดิบ
  และบริษัทได้มีการลงทุนในโครงการต่อยอดอื่น ๆ ที่ใช้ผลิตภัณฑ์ ผลพลอยได้
  และของเสียที่ได้จากกระบวนการผลิตน้ำตาล มาเป็นวัตถุดิบ เพื่อสร้างมูลค่าเพิ่ม
  ดังนั้นผลประกอบการบริษัทจะพึ่งพิงต่อปริมาณอ้อยซึ่งเป็นวัตถุดิบต้นทางเป็นสำคัญ

  ความผันผวนของปริมาณอ้อยจะเกิดจากสาเหตุหลัก 2 ประการคือ (1)
  ปริมาณพื้นที่ในการเพาะปลูกอ้อย (จำนวนไร่) ที่เปลี่ยนแปลงไป
  ซึ่งอาจจะเกิดจากการที่เกษตรกรเปลี่ยนไปเพาะปลูกพืชไร่ที่ให้ผลตอบแทนสูงกว่า
  รวมถึงเกิดจากนโยบายการส่งเสริมของภาครัฐ (2) ผลผลิตอ้อยต่อพื้นที่เพาะปลูก
  (ตันอ้อยต่อไร่) ที่เปลี่ยนแปลงไป ซึ่งส่วนใหญ่เกิดจากสภาวะอากาศที่เปลี่ยนแปลง เช่น ภัยแล้ง
  และน้ำท่วม อันเนื่องมาจากสภาวะโลกร้อน

  ผลกระทบที่อาจเกิดขึ้นจากปริมาณอ้อยลดลง ทำให้บริษัท มีปริมาณการผลิตที่ลดลง
  ต้นทุนต่อหน่วยโดยเฉพาะในส่วนของต้นทุนคงที่ต่อหน่วยสูงขึ้น กำไรต่อหน่วยลดลง
  และสุดท้ายส่งผลให้กำไรของบริษัทลดลง ยิ่งไปกว่านั้นในปีที่มีปริมาณอ้อยต่ำ
  จะเกิดภาวะในการแย่งซื้ออ้อยจากโรงงานน้ำตาลบริเวณใกล้เคียงมากขึ้น
  ส่งผลให้เพื่อรักษาสัดส่วนปริมาณอ้อยเข้าหีบไว้
  ทางโรงงานน้ำตาลจำเป็นต้องต่อสู้โดยการจ่ายเงินเพิ่มจากค่าอ้อยที่คำนวณตามระบบแบ่งปันผลประโยชน์ให้ไปอีก
  ซึ่งทำให้บริษัทมีภาระค่าใช้จ่ายในต้นทุนวัตถุดิบสูงขึ้น

  แต่อย่างไรก็ตาม เนื่องจากประเทศไทยเป็นผู้ส่งออกน้ำตาลเป็นอันดับต้นของโลก
  และเป็นผู้ส่งออกน้ำตาลหลักที่จำหน่ายให้กับภูมิภาคเอเชีย
  การที่ประเทศไทยมีปริมาณอ้อยเข้าหีบที่ลดน้อยลง ทำให้มีน้ำตาลที่สามารถส่งออกได้ลดน้อยลง
  ส่งผลต่อการปรับตัวของราคาขายน้ำตาลต่างประเทศสูงขึ้น
  ซึ่งการปรับเพิ่มขึ้นของราคาน้ำตาลต่างประเทศ
  เป็นส่วนหนึ่งในการช่วยลดผลกระทบจากปริมาณอ้อยเข้าหีบที่ลดลงได้และภาระต้นทุนที่เพิ่มสูงขึ้นได้
  นอกจากนี้บริษัทได้ตระหนักถึงความสำคัญของการสร้างความมั่นคงที่ยั่งยืนของวัตถุดิบอ้อย
  บริษัทได้ให้ความช่วยเหลือแก่เกษตรกรชาวไร่อ้อย
  ไม่ว่าจะเป็นเรื่องของเงินกู้ในการลงทุนเพาะปลูก
  การสนับสนุนในส่วนของวัตถุดิบในการเพาะปลูก การทำระบบชลประทาน
  การนำเทคโนโลยีเข้ามาช่วยเพิ่มผลผลิตและประสิทธิภาพการผลิต
  การลดบทบาทของพ่อค้าคนกลางซื้อขายอ้อย
  ซึ่งความช่วยเหลือทั้งหมดมีเป้าหมายเพื่อสร้างฐานะให้ชาวไร่มีความเป็นอยู่ที่ดีขึ้น

2.  ความเสี่ยงจากความผันผวนของราคาน้ำตาลตลาดโลก

  ในการซื้อขายน้ำตาลในตลาดโลกนั้น
  น้ำตาลจัดได้ว่าเป็นสินค้าหนึ่งที่มีความผันผวนทางด้านราคาสูงเมื่อเทียบกับสินค้าเกษตรอื่น ๆ
  โดยราคาน้ำตาลตลาดโลกจะขึ้นอยู่กับปัจจัยหลายอย่าง เช่น อุปสงค์ อุปทานของประเทศผู้ผลิต
  ผู้บริโภค ผู้ส่งออก และผู้นำเข้า รวมถึงการเก็งกำไรจากนักเก็งกำไร
  ซึ่งจะเกี่ยวพันกับสภาพภูมิอากาศในการเอื้ออำนวยต่อการเพาะปลูกของแต่ละประเทศ
  นโยบายการส่งเสริม การแทรกแซง การส่งออก การนำเข้า ของอุตสาหกรรมน้ำตาลของภาครัฐ
  โดยเฉพาะในกลุ่มประเทศที่พัฒนาแล้ว
  อีกทั้งปัจจุบันราคาน้ำตาลยังมีส่วนหนึ่งที่สัมพันธ์กับราคาน้ำมันเชื้อเพลิงด้วย
  เนื่องจากอ้อยรวมถึงกากน้ำตาล สามารถนำไปผลิตเป็นแอลกอฮอล์หรือที่เรียกว่าเอทานอล
  สำหรับผสมกับน้ำมันเพื่อใช้เป็นเชื้อเพลิงในรถยนต์ได้ ด้วยปัจจัยดังกล่าว
  ส่งผลให้ราคาซื้อขายน้ำตาลในตลาดโลกค่อนข้างผันผวนสูง

  โดยทั่วไปโรงงานน้ำตาลในประเทศไทยผูกพันที่จะต้องจำหน่ายน้ำตาลให้เพียงพอต่อความต้องการภายในประ
  เทศก่อน จากนั้นน้ำตาลที่เหลือ โรงงานจะสามารถนำน้ำตาลไปส่งออกได้ โดยแต่ละปี
  สำนักอ้อยและน้ำตาลทรายจะประมาณการปริมาณความต้องการบริโภคภายในประเทศ ที่เรียกว่า
  โควตา ก และจะจัดสรรโควตาดังกล่าวให้แก่โรงงานน้ำตาลแต่ละโรง
  ตามสัดส่วนของปริมาณน้ำตาลที่ผลิตได้ ส่งผลให้สัดส่วนของน้ำตาลภายในประเทศ
  และน้ำตาลส่งออกของแต่ละโรงงานจะค่อนข้างใกล้เคียงกัน ซึ่งจะอยู่ระหว่าง 20:70 ถึง
  40:60 ขึ้นอยู่กับปริมาณอ้อยเข้าหีบทั่วทั้งประเทศ
  ดังนั้นยอดขายของธุรกิจน้ำตาลจะมีความผันผวนตามราคาน้ำตาลตลาดโลกอยู่ประมาณ 65 – 75%
  อย่างไรก็ตามในแง่ของต้นทุนการผลิตน้ำตาล
  ค่าอ้อยซึ่งเป็นต้นทุนหลักจะเป็นไปตามระบบแบ่งปันผลประโยชน์ 70 : 30
  นั้นหมายความว่าในกรณีที่ราคาน้ำตาลปรับตัวลดลง 100 บาท
  ชาวไร่จะได้รับผลกระทบต่อค่าอ้อยที่ปรับตัวลดลงร้อยละ 70
  ส่วนโรงงานจะได้รับผลกระทบร้อยละ 30

  สืบเนื่องจากในช่วง 3-4 ปีที่ผ่านมา ราคาน้ำตาลตลาดโลกมีการปรับฐานค่อนข้างมาก
  จากราคาซื้อขายล่วงหน้าระดับ 10-12 เซ็นต์ต่อปอนด์ ปรับขึ้นมาซื้อขายในระดับ 15-20
  เซ็นต์ต่อปอนด์ และมีความผันผวนของราคาสูงมาก เช่นในปี 2553-2554
  เคยปรับตัวขึ้นไปสูงสุดที่ระดับมากกว่า 30 เซ็นต์ต่อปอนด์ การที่ราคาผันผวนค่อนข้างรุนแรงเช่นนี้
  ถ้าบริษัทไม่สามารถกำหนดราคาขายให้ได้อย่างน้อยเท่ากับระดับราคาที่ใช้สำหรับกำหนดราคาอ้อยได้
  จะส่งผลกระทบค่อนข้างรุนแรงต่อผลการดำเนินงานของบริษัทได้
  ดังนั้นเพื่อเป็นการป้องกันความเสี่ยงจากการผันผวนของน้ำตาลตลาดโลก
  บริษัทได้มีการป้องกันความเสี่ยงจากการสัญญาซื้อขายน้ำตาลล่วงหน้าผ่านสถาบันการเงิน
  ซึ่งการป้องกันความเสี่ยงดังกล่าว
  จะทำให้บริษัทสามารถคงรักษาความสามารถในการทำกำไรไม่ให้ขึ้นอยู่กับความเสี่ยงจากการผันผวนของราคาตลาดโลกมากเกินไป
  อย่างไรก็ตามการป้องกันความเสี่ยงดังกล่าว อาจส่งผลต่อการบันทึกบัญชีกำไร ขาดทุน
  จากการป้องกันความเสี่ยง
  รวมถึงมีความเสี่ยงในส่วนของปริมาณการทำสัญญาซื้อขายน้ำตาลล่วงหน้า
  มากกว่าปริมาณน้ำตาลจริงที่สามารถส่งออกได้ ซึ่งเกิดภาวะขายเกินหรือ Oversold
  ซึ่งอาจก่อให้เกิดผลขาดทุนขึ้นได้ รายละเอียด สามารถดูได้จาก แบบแสดงรายการข้อมูลประจำปี
  หัวข้อที่ 6. ข้อมูลทั่วไปและข้อมูลสำคัญอื่น :
  กระบวนการป้องกันความเสี่ยงจากความผันผวนของราคาน้ำตาลตลาดโลก

  นอกจากนี้ในแง่ของบริษัท
  จากเดิมที่ผลประกอบการของบริษัทพึ่งพิงอยู่กับธุรกิจน้ำตาลและกากน้ำตาลอย่างเดียว
  ทำให้ความผันผวนของราคาน้ำตาลตลาดโลก ส่งผลกระทบต่อการดำเนินงานของบริษัท
  แต่การที่บริษัทได้ลงทุนในโครงการต่อยอด เช่น โครงการโรงงานผลิตเอทานอล
  โครงการโรงงานผลิตปุ๋ยชีวภาพ และโครงการโรงงานผลิตกระแสไฟฟ้า
  ทำให้ในอนาคตบริษัทคาดว่า ผลประกอบการของบริษัทจะพึ่งพิงกับราคาน้ำตาลตลาดโลกน้อยลง

3.  ความเสี่ยงเรื่องนโยบายภาครัฐ

  อุตสาหกรรมอ้อยและน้ำตาลในประเทศไทยถูกควบคุมและกำกับดูแลโดยคณะกรรมการอ้อยและน้ำตาลภายใต้พระราชบัญญัติอ้อยและน้ำตาลทราย
  พ.ศ.2527 ซึ่งมีสาระสำคัญของการควบคุม
  ในการกำหนดการจัดสรรช่องทางการจำหน่ายน้ำตาลออกเป็นระบบโควตา (โควตา ก
  สำหรับน้ำตาลภายในประเทศ และโควตา ข และ ค สำหรับน้ำตาลขายต่างประเทศ)
  ควบคุมราคาจำหน่ายน้ำตาลทรายภายในประเทศ
  การจัดสรรส่วนแบ่งรายได้ของระบบระหว่างโรงงานน้ำตาลและเกษตรกรชาวไร่อ้อยภายใต้ระบบแบ่งปันผลประโยชน์
  70:30 และการควบคุมการเข้ามาทำธุรกิจของผู้ประกอบการรายใหม่ เป็นต้น
  จะเห็นได้ว่านโยบาย กฎระเบียบต่าง ๆ ที่ออกโดยคณะกรรมการอ้อยและน้ำตาลทราย
  ล้วนมีผลกระทบต่อต้นทุนการผลิต และผลประกอบการของบริษัท เช่น ระบบแบ่งปันผลประโยชน์
  70:30 จะเป็นที่มาของการคำนวณราคาอ้อย ที่โรงงานน้ำตาลจะต้องจ่ายให้กับชาวไร่
  กรณีนโยบายการปรับราคาขายน้ำตาลภายในประเทศ
  หรือกรณีนโยบายการเปิดเสรีของธุรกิจน้ำตาล ล้วนส่งผลกระทบต่อผลประกอบการของบริษัท

  นอกจากนี้นโยบายของภาครัฐในภาพรวม ส่งผลต่อผลประกอบของบริษัท เช่น
  นโยบายการสนับสนุนพลังงานทดแทน เอทานอล ส่งผลต่อปริมาณการขายเอทานอลภายในประเทศ
  หรือนโยบายการส่งเสริมการปลูกต้นปาล์ม หรือการประกันราคามันสำปะหลัง
  จะส่งผลในแง่ลบต่อบริษัท เนื่องจากพื้นที่เพาะปลูกอ้อยลดน้อยลง
  เพราะเกษตรกรชาวไร่หันไปเพาะปลูกพืชที่ให้ผลตอบแทนสูงกว่า เป็นต้น

  บริษัทได้ตระหนักถึงความสำคัญของ นโยบายภาครัฐในการกำหนดทิศทางของ
  อุตสาหกรรมอ้อยและน้ำตาล บริษัทจึงร่วมมือกับ 3
  สมาคมโรงงานน้ำตาลและสมาคมของเกษตรกรชาวไร่อ้อยในการทำความเข้าใจกับภาครัฐให้เห็นความสำคัญของอุตสาหกรรมอ้อยและน้ำตาล
  ซึ่งเป็นอุตสาหกรรมต้นทาง สำหรับอุตสาหกรรมอาหารและอาหารแปรรูป
  อีกทั้งปัจจุบันสามารถนำมาแปรเปลี่ยนเป็นพลังงานเชื้อเพลิงสำหรับรถยนต์ (เอทานอล)
  และยังสามารถนำไปต่อยอดผลิตสารเคมีต่อได้อีก การส่งออกน้ำตาล
  เป็นการนำเงินตราเข้าประเทศ เกือบทั้งหมด แทบจะไม่มีต้นทุน ค่าใช้จ่ายใด
  ที่เป็นการนำเข้าจากต่างประเทศ ซึ่งต่างกับอุตสาหกรรมประเภทอื่น
  อ้อยเป็นพืชเศรษฐกิจที่ทุกส่วนของอ้อยสามารถนำมาใช้ประโยชน์ได้ทั้งหมด
  ดังนั้นอ้อยจัดได้ว่าเป็นพืชเศรษฐกิจที่มีความสำคัญของประเทศ การสื่อสาร การชี้แจง
  การทำความเข้าใจ กับภาครัฐ
  เป็นการช่วยลดความเสี่ยงจากการกำหนดนโยบายของภาครัฐในทิศทางของอุตสาหกรรมอ้อยและน้ำตาลได้

4.  ความเสี่ยงจากการเกิดหนี้เสียจากระบบการให้สินเชื่อชาวไร่อ้อย (เงินเกี๊ยว)

  ในการประกอบกิจการโรงงานน้ำตาล โรงงานน้ำตาลจะมีการปล่อยเงินกู้ หรือเงินสนับสนุนอื่น ๆ
  ให้กับชาวไร่เพื่อใช้เป็นเงินทุนหมุนเวียนในการเพาะปลูกอ้อย หรือที่เรียกว่า “การเกี๊ยวอ้อย”
  ซึ่งเป็นเสมือนกับการจองอ้อยสำหรับเข้าหีบในโรงงาน ภายหลังจากที่อ้อยโตขึ้นพร้อมตัด
  จะเป็นช่วงเดียวกับช่วงโรงงานน้ำตาลเริ่มเปิดหีบอ้อย
  เกษตรกรชาวไร่อ้อยจะตัดอ้อยและส่งอ้อยให้กับโรงงานและรับเงินค่าอ้อย
  โดยมีการหักเงินกู้ยืมหรือเงินสนับสนุนอื่น ๆ ออก ความเสี่ยงที่เกิดจากการเกี๊ยวอ้อย
  จะเกิดมาจาก ถ้าปีใดที่เกิดความแห้งแล้งจนทำให้ผลผลิตอ้อยลดน้อยลง
  หรือเกิดความเสียหายจากโรคระบาด หรือเกษตรกรชาวไร่อ้อยไม่ยอมส่งอ้อยให้กับโรงงาน
  หนี้ที่เกิดจากการเกี๊ยวอ้อยจะกลายเป็นหนี้เสียซึ่งจะส่งผลกระทบมาที่ผลประกอบการของบริษัท
  ให้บริษัทต้องตั้งสำรองหนี้สงสัยจะสูญเพิ่มขึ้น

  บริษัทได้คำนึงถึงปัจจัยความเสี่ยงดังกล่าว จึงได้มีการพัฒนาระบบการเกี๊ยวอ้อยที่ดี
  โดยบริษัทได้นำระบบดาวเทียมในการสำรวจพื้นที่ปลูกอ้อย (GPS)
  มาช่วยในการลดปัญหาการอ้างสิทธิความเป็นเจ้าของไร่อ้อย
  และยังใช้สำหรับการวางแผนการจัดหาอ้อย อีกทั้ง
  บริษัทยังมีการร้องขอให้เกษตรกรชาวไร่นำทรัพย์สินเข้ามาค้ำประกันเงินเกี้ยวที่เกษตรกรชาวไร่รับไป
  ส่งผลให้ปัจจุบัน หนี้เสียของบริษัทค่อนข้างต่ำ
  และหนี้เงินเกี๊ยวส่วนใหญ่ของบริษัทมีทรัพย์สินค้ำประกันอยู่

5.  ความเสี่ยงจากการลงทุนในโครงการใหม่ของบริษัท

  บริษัทมีโครงการลงทุนใหม่ทั้งหมด 2 โครงการในช่วง 3 ปีที่ผ่านมา ได้แก่
  โครงการลงทุนโรงงานน้ำตาล และโรงงานผลิตกระแสไฟฟ้า ที่จังหวัดเลย
  และโครงการลงทุนขยายกำลังการผลิตกระแสไฟฟ้า
  และปรับปรุงโรงงานน้ำตาลเพื่อเพิ่มความสามารถในการหีบอ้อย ที่อำเภอน้ำพอง จังหวัดขอนแก่น

  ความเสี่ยงจากโครงการลงทุน เนื่องจากโครงการอยู่ระหว่างการก่อสร้างโรงงาน
  และบางโครงการอยู่ในขั้นตอนเริ่มต้นของการลงทุน
  ดังนั้นจึงยังไม่สามารถบอกได้ว่าจะประสบความสำเร็จหรือไม่
  ความเสี่ยงของโครงการสามารถแยกพิจารณา โดย

  - โครงการลงทุนสร้างโรงงานน้ำตาลและโรงไฟฟ้าที่จังหวัดเลย

  โครงการนี้เป็นโครงการลงทุนย้ายกำลังการผลิตบางส่วนของบริษัท น้ำตาลขอนแก่น จำกัด
  (มหาชน) ไปสร้างโรงงานใหม่ พร้อมกับให้ขยายใบอนุญาตกำลังการผลิตเป็น 24,000
  ตันอ้อยต่อวัน ที่จังหวัดเลย มติคณะกรรมการบริษัท เมื่อวันที่ 9 พฤษภาคม 2554
  ได้อนุมัติให้บริษัทลงทุนในโครงการลงทุน โรงงานน้ำตาลและโรงผลิตกระแสไฟฟ้า ที่จังหวัดเลย
  ในมูลค่า 3,800 ล้านบาท โดยโครงการประกอบด้วย โรงงานน้ำตาลขนาด 16,000
  ตันอ้อยต่อวัน และโรงผลิตกระแสไฟฟ้า ขนาด 40 MW
  และได้ทดลองเดินเครื่องในฤดูกาลหีบอ้อยปี 2555/56
  บริษัทคาดว่าจะสามารถหีบอ้อยได้อย่างเป็นทางการได้ในฤดูกาลหีบอ้อยปี 2556/57
  สืบเนื่องจากโครงการได้ผ่านขั้นตอนการ Test Run ส่วนหนึ่งในฤดูหีบที่ผ่านมา
  ความเสี่ยงเรื่องความพร้อมของเครื่องจักรจะมีน้อย
  คงเหลือแต่ความเสี่ยงในส่วนของปริมาณอ้อยไม่เพียงพอต่อกำลังการผลิตที่เพิ่มขึ้น
  อย่างไรก็ดีทางบริษัทเข้าไปส่งเสริมชาวไร่อ้อยในพื้นที่เป็นระยะเวลาหนึ่งก่อนเริ่มโครงการ
  เพื่อรองรับกำลังการผลิตไว้แล้วส่วนหนึ่ง นอกจากนี้ยังมีความเสี่ยงอื่น ๆ
  โดยบริษัทอยู่ระหว่างการขออนุญาตจากหน่วยงานต่าง ๆ

  - โครงการลงทุนขยายกำลังการผลิตกระแสไฟฟ้า
  และปรับปรุงโรงงานน้ำตาลเพื่อเพิ่มความสามารถในการหีบอ้อย ที่อำเภอน้ำพอง จังหวัดขอนแก่น

  มติคณะกรรมการบริษัท เมื่อวันที่ 9 พฤศจิกายน 2555
  ได้อนุมัติให้บริษัทลงทุนในโครงการขยายกำลังการผลิตกระแสไฟฟ้า ขนาด 35 เมกะวัตต์
  โดยเพิ่มจากเดิม 30 เมกะวัตต์ เป็น 65 เมกะวัตต์
  และปรับปรุงโรงงานน้ำตาลเพื่อเพิ่มความสามารถในการหีบอ้อยได้เพิ่มขึ้น 8,000 ตันอ้อยต่อวัน
  จากเดิมอยู่ที่ 27,000 ตันต่อวัน มูลค่าเงินลงทุนทั้ง 2 โครงการประมาณ 3,360 ล้านบาท
  โดยคาดว่าจะแล้วเสร็จในปี 2557 โดยเป็นโครงการที่ต้องใช้เงินลงทุนสูง
  จึงอาจมีความเสี่ยงในการจัดหาเงินลงทุน
  ซึ่งทางบริษัทลดความเสี่ยงโดยส่วนหนึ่งของเงินลงทุนทางบริษัทนำมาจากเงินทุนและกำไรสะสมของ
  บริษัท น้ำตาลขอนแก่น จำกัด (มหาชน) และ บริษัทย่อย
  นอกจากนี้ยังมีความเสี่ยงในการก่อสร้าง และดำเนินโครงการ
  เนื่องจากยังอยู่ระหว่างขออนุญาตหน่วยงานต่างๆ ในเรื่องที่เกี่ยวข้องกับการพัฒนาโครงการ

6.  ความเสี่ยงจากอัตราแลกเปลี่ยน

  เนื่องจากบริษัทมีการส่งออกน้ำตาลประมาณ ร้อยละ 65 – 75 ของยอดขาย
  จึงมีความเสี่ยงจากความผันผวนของอัตราแลกเปลี่ยน
  อย่างไรก็ตามจากการกำหนดราคาอ้อยผ่านระบบแบ่งปันผลประโยชน์ 70:30
  ทำให้บริษัทมีความเสี่ยงจากอัตราแลกเปลี่ยนน้อย
  เนื่องจากต้นทุนค่าอ้อยของบริษัทผันผวนตามอัตราแลกเปลี่ยนเช่นเดียวกัน
  จึงทำให้รายได้และต้นทุนส่วนใหญ่ของบริษัทสัมพันธ์ตามอัตราแลกเปลี่ยนในทิศทางเดียวกัน
  (Natural Hedge)

7.  ความเสี่ยงในด้านการถูกควบคุมเสียงของที่ประชุมผู้ถือหุ้นจากกลุ่มผู้ถือหุ้นรายใหญ่

  ตระกูลชินธรรมมิตร์และบริษัทของตระกูลชินธรรมมิตร์ได้ถือหุ้นในบริษัทมากกว่า ร้อยละ 60
  ของจำนวนทุนเรียกชำระแล้วทั้งหมด ซึ่งสัดส่วนดังกล่าวทำให้กลุ่มตระกูลชินธรรมมิตร์
  สามารถควบคุมเสียงของที่ประชุมผู้ถือหุ้นได้เกือบทั้งหมดไม่ว่าจะเป็นเรื่องการแต่งตั้งกรรมการ
  หรือการขอมติในเรื่องอื่นที่ต้องใช้เสียงส่วนใหญ่ของที่ประชุมผู้ถือหุ้น
  ยกเว้นเรื่องที่กฎหมายหรือข้อบังคับของบริษัทกำหนดให้ต้องได้รับเสียง 3 ใน 4
  ของที่ประชุมผู้ถือหุ้น
  ดังนั้นจึงเป็นการยากที่ผู้ถือหุ้นรายอื่นสามารถรวบรวมคะแนนเสียงเพื่อตรวจสอบและถ่วงดุลเรื่องที่กลุ่มผู้ถือหุ้นรายใหญ่เสนอได้

  อย่างไรก็ตาม เพื่อความโปร่งใสของการบริหารจัดการและเพื่อให้มีระบบที่สามารถตรวจสอบได้
  บริษัทได้แต่งตั้งกรรมการตรวจสอบที่มีความเป็นอิสระจำนวน 7
  ท่านเข้าตรวจสอบการดำเนินงานของบริษัท
  ดังนั้นจึงมีการถ่วงดุลอำนาจในการบริหารจัดการในระดับที่เหมาะสม นอกจากนี้
  บริษัทยังจัดให้มีฝ่ายตรวจสอบภายในที่ปฏิบัติงานเป็นอิสระตามความเหมาะสมและขึ้นตรงต่อคณะกรรมการตรวจสอบ
  มีหน้าที่หลักในการดูแลระบบการควบคุมภายในและการตรวจสอบภายใน

8.  ความเสี่ยงที่อาจเกิดขึ้นสืบเนื่องจากสถานการณ์เศรษฐกิจและการเงินโลก

  ในช่วงที่ผ่านมา วิกฤติสถาบันการเงินในสหรัฐอเมริกาและในสหภาพยุโรปอันเกิดจากปัญหาสินเชื่อ
  ได้ขยายวงกว้างไปสู่ภูมิภาคอื่นๆ
  โดยได้ส่งผลกระทบต่อสภาพคล่องทางการเงินและสภาพเศรษฐกิจทั่วโลก
  จากการที่ปัญหาดังกล่าวส่งผลกระทบกับเศรษฐกิจโลกโดยรวม
  จึงไม่มีหลักประกันใดว่าสถานการณ์ดังกล่าว
  และสถานการณ์คล้ายกันนี้ในอนาคตจะไม่ส่งผลกระทบต่อธุรกิจ รวมถึงปริมาณความต้องการน้ำตาล
  (Demand) และ/หรือระดับราคาน้ำตาลโลก อีกทั้งหากปัญหาสภาพคล่องของสถาบันการเงิน
  ซึ่งอาจส่งผลกระทบต่อแหล่งกู้ยืม และต้นทุนทางการเงินของบริษัท

  ทั้งนี้ทางบริษัทได้ดำเนินนโยบายทางการเงินที่รอบคอบมาโดยตลอด
  โดยได้คงระดับหนี้สินต่อทุนในระดับที่พอเหมาะ อีกทั้งบริษัทยังมีความสัมพันธ์ที่ดีกับธนาคารต่างๆ
  ที่เป็นหุ้นส่วนทางธุรกิจมาอย่างยาวนาน
  ทั้งนี้บริษัทจะดำเนินธุรกิจอย่างรอบคอบเพื่อลดผลกระทบจากสถานการณ์ทางการเงินและเศรษฐกิจโลกที่อาจมีในอนาคต
  และอาจมีผลต่อบริษัท

9.  ความเสี่ยงจากโครงการลงทุนในประเทศลาว และกัมพูชา

  โครงการทั้งสองประเทศ เป็นโครงการบุกเบิก ริเริ่ม ธุรกิจน้ำตาล ในต่างประเทศ
  ซึ่งบริษัทได้รับพื้นที่สัมปทานจากภาครัฐ ในการเพาะปลูกอ้อย
  และได้รับอนุญาตในการก่อสร้างโรงงานน้ำตาล
  อย่างไรก็ตามสืบเนื่องจากสภาพพื้นดินที่ได้รับสัมปทานเสื่อมโทรม รวมถึง มีปัญหาต่าง ๆ เช่น
  ปัญหาการจัดการ การขาดเทคโนโลยีในการเพาะปลูกอ้อยในพื้นที่ขนาดใหญ่
  การขาดโครงสร้างพื้นฐาน เช่น ถนน ระบบขนส่ง
  และการขาดแคลนกำลังคนและบุคลากรที่มีความสามารถ
  ซึ่งทั้งหมดนี้ต้องใช้เวลาในการพัฒนานานกว่าที่วางแผนไว้
  ดังนั้นจึงส่งผลต่อผลผลิตต่อพื้นที่มีไม่มากพอที่จะถึงจุดคุ้มทุน ทำให้ผลประกอบการในปี 2556
  ทั้งสองโครงการยังประสบภาวะขาดทุน อย่างไรก็ตามบริษัทได้เล็งเห็นและแก้ไขปัญหาต่าง ๆ
  มาโดยตลอด ตลอดระยะเวลาที่ผ่านมาที่บริษัทเข้าไปลงทุน
  โครงการได้มีการว่าจ้างที่ปรึกษาในการพัฒนาด้านเทคโนโลยีการเพาะปลูก การจัดการ
  การควบคุมงบประมาณ มีการให้เงินกู้แก่ชาวไร่ คู่ค้า เพื่อขยายพื้นที่การเพาะปลูก
  การลงทุนในโครงสร้างพื้นฐานเพิ่มเติม และการพัฒนาสภาพดินที่เสื่อมโทรมอย่างต่อเนื่อง
  จึงส่งผลให้โครงการมีการพัฒนาขึ้นตามลำดับ ซึ่งแสดงให้เห็นถึงทิศทางที่ดีที่โครงการ
  จะเริ่มสร้างผลตอบแทนจากการลงทุนในอนาคต

  นอกจากนี้ สืบเนื่องจากเป็นโครงการลงทุนต่างประเทศ
  โครงการจะมีความเสี่ยงในส่วนที่เกี่ยวกับ ทางการเมือง ข้อพิพาทกับชุมชน
  กฎระเบียบจากทางราชการของประเทศนั้น ๆ ที่มีการเปลี่ยนแปลง แก้ไข
  และความไม่ชัดเจนเรื่องกฏเกณฑ์ ซึ่งเป็นเรื่องที่บริษัทตระหนัก ให้ความสำคัญ
  พร้อมที่จะบริหารจัดการ แก้ไขให้ทันท่วงที

4. ทรัพย์สินที่ใช้ในการประกอบธุรกิจ

4.1 ทรัพย์สินถาวรหลักที่ใช้ในการประกอบธุรกิจของบริษัทและบริษัทย่อย

ณ 31 ตุลาคม 2556 บริษัทและบริษัทย่อยมีทรัพย์สินถาวรหลักที่ใช้ในการประกอบธุรกิจดังนี้

  ----------------------------- -------------- ------------------------ ----------- ----------- ----------- ---------------------
  ประเภทและลักษณะทรัพย์สิน                                                  เนื้อที่        ลักษณะ       มูลค่าสุทธิ     ภาระผูกพัน
                                                                        โดยประมาณ   กรรมสิทธิ์     ตามบัญชี      
                                                                                                (ล้านบาท)    

  1. ที่ดินและส่วนปรับปรุงที่ดิน (ไร่)                                                                                 

                                ที่ดินที่ตั้งโรงงาน                                                                 

                                -              โรงงานน้ำตาลขอนแก่น        1,739.13    เป็นเจ้าของ   528.26       

                                -              โรงงานน้ำตาลท่ามะกา        239.19      เป็นเจ้าของ   519.48       

                                -              โรงงานน้ำตาลนิวกรุงไทย      798.22      เป็นเจ้าของ   398.17       

                                -              โรงงานน้ำตาลนิวกว้างสุ้นหลี    231.62      เป็นเจ้าของ   66.48        

                                -              โรงงานขอนแก่นแอลกอฮอล์     696.00      เป็นเจ้าของ   180.13       

                                -              โรงไฟฟ้าน้ำตาลขอนแก่น       212.00      เป็นเจ้าของ   37.96        

                                ที่ดินปลูกอ้อย                               5,179.60    เป็นเจ้าของ   444.47       

                                ที่ดินอื่น ๆ                                             เป็นเจ้าของ   1,467.09    บางส่วนค้ำประกันวงเงินกู้

                                               รวมที่ดินและส่วนปรับปรุง                               3,642.05     

  2. อาคาร โรงงาน และสิ่งปลูกสร้าง                                                      เป็นเจ้าของ   3,976.23    บางส่วนค้ำประกันวงเงินกู้

  3. เครื่องจักรและอุปกรณ์                                                               เป็นเจ้าของ   8,841.44    บางส่วนค้ำประกันวงเงินกู้

  4. ยานพาหนะและเครื่องกลทุ่นแรง                                                        เป็นเจ้าของ   870.17       

  5.                                                                                เป็นเจ้าของ   90.66        
  เครื่องตกแต่งและเครื่องใช้สำนักงาน                                                                               

  6. ทรัพย์สินระหว่างก่อสร้าง                                                             เป็นเจ้าของ   7,716.97     

  รวมทั้งหมด                                                                                      25,137.52    
  ----------------------------- -------------- ------------------------ ----------- ----------- ----------- ---------------------

4.2 ทรัพย์สินที่ไม่มีตัวตนที่สำคัญในการประกอบธุรกิจ

เครื่องหมายการค้า

เครื่องหมายการค้าของบริษัทและบริษัทย่อย ที่จดทะเบียนกับกรมทรัพย์สินทางปัญญา มีดังต่อไปนี้

  ----------------------------------- -----------------------------------
  []                                  []

  ----------------------------------- -----------------------------------

สิทธิบัตรการส่งเสริมการลงทุน BOI

ณ 31 ตุลาคม 2556 บริษัทย่อยในประเทศสามแห่งได้รับบัตรส่งเสริมการลงทุนจำนวน 8 ฉบับ จากคณะกรรมการส่งเสริมการลงทุน โดยได้รับสิทธิประโยชน์ตามพระราชบัญญัติส่งเสริมการลงทุน พ.ศ. 2520 โดยสิทธิประโยชน์ ที่ได้รับรวมถึงการได้รับยกเว้นภาษีเงินได้สำหรับกำไรสำหรับปีที่ได้จากการประกอบกิจการที่ได้รับการส่งเสริม โดยทุกฉบับมีกำหนด 8 ปีนับตั้งแต่วันที่เริ่มมีรายได้จากกิจการที่ได้รับการส่งเสริม ตามรายละเอียด ดังนี้

+-------+---------------+-----+-----------------------+-------+---+---+------+
| บัตรส  | มาตราที่ไ       | ลง  | ประเภทกิจการที่ส่งเสริม    | วัน    | ว |   |      |
| ่งเสริม | ด้รับสิทธิประโยชน์ | วันที่ |                       | ที่เริ่มม | ัน |   |      |
|       |               |     |                       | ีรายได้ | ห |   |      |
| เลขที่  |               |     |                       |       | ม |   |      |
|       |               |     |                       |       | ด |   |      |
|       |               |     |                       |       | อ |   |      |
|       |               |     |                       |       | า |   |      |
|       |               |     |                       |       | ยุ |   |      |
+-------+---------------+-----+-----------------------+-------+---+---+------+
| 19    | 25 26 28 31   | 2   | -                     | 8     | 7 |   |      |
| 29(2) | 34 35(3)      | พ   | การผลิตแอลกอฮอล์หรือเชื้อเ | ม.ค.  | ม |   |      |
| /2547 | 36(1)         | .ย. | พลิงจากผลผลิตการเกษตรรว | 2549  | . |   |      |
|       |               | 2   | มทั้งเศษหรือขยะหรือของเสีย |       | ค |   |      |
|       | และ 36(2)     | 547 |                       |       | . |   |      |
|       |               |     |                       |       | 2 |   |      |
|       |               |     |                       |       | 5 |   |      |
|       |               |     |                       |       | 5 |   |      |
|       |               |     |                       |       | 7 |   |      |
+-------+---------------+-----+-----------------------+-------+---+---+------+
|       |               |     | -                     | 30    | 7 |   |      |
|       |               |     | กา                    | มี.ค.  | ม |   |      |
|       |               |     | รผลิตปุ๋ยชีวภาพหรือปุ๋ยอินทรีย์ | 2549  | . |   |      |
|       |               |     |                       |       | ค |   |      |
|       |               |     |                       |       | . |   |      |
|       |               |     |                       |       | 2 |   |      |
|       |               |     |                       |       | 5 |   |      |
|       |               |     |                       |       | 5 |   |      |
|       |               |     |                       |       | 7 |   |      |
+-------+---------------+-----+-----------------------+-------+---+---+------+
| 10    | 25 26 28 31   | 30  | -                     | ยังไม่ม |   |   |      |
| 62(2) | 34 35(3)      | ม   | การผลิตแอลกอฮอล์หรือเชื้อเ | ีรายได้ |   |   |      |
| /2552 | 36(1)         | .ค. | พลิงจากผลผลิตการเกษตรรว |       |   |   |      |
|       |               | 2   | มทั้งเศษหรือขยะหรือของเสีย |       |   |   |      |
|       | และ 36(2)     | 552 |                       |       |   |   |      |
+-------+---------------+-----+-----------------------+-------+---+---+------+
|       |               |     | -                     | ยังไม่ม |   |   |      |
|       |               |     | กา                    | ีรายได้ |   |   |      |
|       |               |     | รผลิตปุ๋ยชีวภาพหรือปุ๋ยอินทรีย์ |       |   |   |      |
+-------+---------------+-----+-----------------------+-------+---+---+------+
| 10    | 25 26 28 31   | 30  | -                     | 6     | 3 |   |      |
| 63(2) | 34 35(3)      | ม   | การผลิตแอลกอฮอล์หรือเชื้อเ | ธ.ค.  | 1 |   |      |
| /2552 | 36(1)         | .ค. | พลิงจากผลผลิตการเกษตรรว | 2554  | ธ |   |      |
|       |               | 2   | มทั้งเศษหรือขยะหรือของเสีย |       | . |   |      |
|       | และ 36(2)     | 552 |                       |       | ค |   |      |
|       |               |     |                       |       | . |   |      |
|       |               |     |                       |       | 2 |   |      |
|       |               |     |                       |       | 5 |   |      |
|       |               |     |                       |       | 6 |   |      |
|       |               |     |                       |       | 2 |   |      |
+-------+---------------+-----+-----------------------+-------+---+---+------+
|       |               |     | -                     | 30    | 3 |   |      |
|       |               |     | กา                    | ธ.ค.  | 1 |   |      |
|       |               |     | รผลิตปุ๋ยชีวภาพหรือปุ๋ยอินทรีย์ | 2554  | ธ |   |      |
|       |               |     |                       |       | . |   |      |
|       |               |     |                       |       | ค |   |      |
|       |               |     |                       |       | . |   |      |
|       |               |     |                       |       | 2 |   |      |
|       |               |     |                       |       | 5 |   |      |
|       |               |     |                       |       | 6 |   |      |
|       |               |     |                       |       | 2 |   |      |
+-------+---------------+-----+-----------------------+-------+---+---+------+
|       |               |     | - การผลิตก๊าซชีวภาพ      | 29    | 3 |   |      |
|       |               |     |                       | ก.พ.  | 1 |   |      |
|       |               |     |                       | 2555  | ธ |   |      |
|       |               |     |                       |       | . |   |      |
|       |               |     |                       |       | ค |   |      |
|       |               |     |                       |       | . |   |      |
|       |               |     |                       |       | 2 |   |      |
|       |               |     |                       |       | 5 |   |      |
|       |               |     |                       |       | 6 |   |      |
|       |               |     |                       |       | 2 |   |      |
+-------+---------------+-----+-----------------------+-------+---+---+------+
| 23    | 25 26 28 31   | 20  | - การผลิตก๊าซชีวภาพ      | 28    |   | 2 |      |
| 64(1) | 34 35(1)      | ก   |                       | ก.พ.  |   | 8 |      |
| /2554 | 35(2)         | .ย. |                       | 2556  |   | ก |      |
|       |               | 2   |                       |       |   | . |      |
|       | และ 35(3)     | 554 |                       |       |   | พ |      |
|       |               |     |                       |       |   | . |      |
|       |               |     |                       |       |   | 2 |      |
|       |               |     |                       |       |   | 5 |      |
|       |               |     |                       |       |   | 6 |      |
|       |               |     |                       |       |   | 4 |      |
+-------+---------------+-----+-----------------------+-------+---+---+------+
| 12    | 25 26 28      | 29  | - การผลิตไฟฟ้าและไอน้ำ   | 22    | 2 |   |      |
| 58(2) | 31(3) 31(4)   | ม   |                       | ธ.ค.  | 1 |   |      |
| /2548 | 34            | ี.ค. |                       | 2549  | ธ |   |      |
|       |               | 2   |                       |       | . |   |      |
|       | และ 35(3)     | 548 |                       |       | ค |   |      |
|       |               |     |                       |       | . |   |      |
|       |               |     |                       |       | 2 |   |      |
|       |               |     |                       |       | 5 |   |      |
|       |               |     |                       |       | 5 |   |      |
|       |               |     |                       |       | 7 |   |      |
+-------+---------------+-----+-----------------------+-------+---+---+------+
| 14    | 25 26 28      | 24  | - การผลิตไฟฟ้า ไอน้ำ     | 30    | 2 |   |      |
| 32(2) | 31(1) 31(2)   | ม   | และน้ำเพื่ออุตสาหกรรม     | พ.ย.  | 9 |   |      |
| /2552 | 31(3)         | ิ.ย. |                       | 2553  | พ |   |      |
|       |               | 2   |                       |       | . |   |      |
|       | 31(4) 34      | 552 |                       |       | ย |   |      |
|       | 35(1) 35(2)   |     |                       |       | . |   |      |
|       | และ 35(3)     |     |                       |       | 2 |   |      |
|       |               |     |                       |       | 5 |   |      |
|       |               |     |                       |       | 6 |   |      |
|       |               |     |                       |       | 1 |   |      |
+-------+---------------+-----+-----------------------+-------+---+---+------+
| 13    | 25 26 28      | 15  | - การผลิตไฟฟ้า ไอน้ำ     | ยังไม่ม |   |   |      |
| 49(2) | 31(1) 31(2)   | ม   | และน้ำเพื่ออุตสาหกรรม     | ีรายได้ |   |   |      |
| /2556 | 31(3) 31(4)   | ี.ค. |                       |       |   |   |      |
|       | 34 35(1)      | 2   |                       |       |   |   |      |
|       | 35(2) และ     | 556 |                       |       |   |   |      |
|       | 35(3)         |     |                       |       |   |   |      |
+-------+---------------+-----+-----------------------+-------+---+---+------+
| 16    | 25 26 28      | 25  | - การผลิตน้ำมันพืชบริสุทธิ์   | 5     |   |   | 4    |
| 57(2) | 31(1) 31(3)   | ส   | และ/หรือน้ำมันพืช         | มิ.ย.  |   |   | มิ.ย. |
| /2552 | 31(4)         | .ค. | กึ่งบริสุทธิ์               | 2553  |   |   | 2561 |
|       |               | 2   |                       |       |   |   |      |
|       | และ 34        | 552 |                       |       |   |   |      |
+-------+---------------+-----+-----------------------+-------+---+---+------+

นอกจากนี้ตามบัตรส่งเสริมเลขที่ 1063(2)/2552, 1432(2)/2552 และ 1349(2)/2556
บริษัทย่อยได้สิทธิในการลดหย่อนภาษีเงินได้ในอัตราร้อยละ 50 ของอัตราปกติ กำหนด 5
ปีนับจากวันที่การได้รับยกเว้นภาษีเงินได้หมดอายุและตามบัตรส่งเสริมเลขที่ 1657(2)/2552
บริษัทย่อยได้รับสิทธิ์ยกเว้นอากรขาเข้าสำหรับเครื่องจักรที่ได้รับอนุมัติ
และได้รับยกเว้นภาษีเงินได้สำหรับเงินปันผลจากกิจการที่ได้รับส่งเสริมตลอดระยะเวลาที่ได้รับยกเว้นภาษีเงินได้

บริษัทย่อยในต่างประเทศสามแห่ง
ได้รับใบอนุญาตลงทุนต่างประเทศและสิทธิประโยชน์ทางภาษีจากประเทศสาธารณรัฐประชาธิปไตยประชาชนลาว
(ใบอนุญาตลำดับที่ 1) และประเทศกัมพูชา (ใบอนุญาตลำดับที่ 2 ถึง 4) ซึ่งมีรายละเอียด ดังนี้

  1) ใบอนุญาตลงทุนต่างประเทศ เลขที่ 017-06/คลท
  ได้รับสิทธิพิเศษทางภาษีโดยได้รับยกเว้นภาษีเงินได้
  เป็นเวลา 5 ปีนับจากวันที่มีรายได้จากการขายน้ำตาลทราย
  จากนั้นต้องเสียภาษีเงินได้ในอัตราร้อยละ 20
  เริ่มมีรายได้วันที่ 21 กรกฎาคม 2553 และหมดอายุวันที่ 20 กรกฎาคม 2558

  2) ใบอนุญาตลงทุนต่างประเทศ เลขที่ 4420/06 ก.ว.ก. ลงวันที่ 15 ธันวาคม 2549
  ออกให้โดยหน่วยงาน
  Council for the Development of Cambodia
  บริษัทย่อยได้รับสิทธิพิเศษทางภาษีโดยได้รับยกเว้นภาษี
  ในการนำเข้าเครื่องจักรในการผลิตและวัสดุในการก่อสร้าง

  3) ใบอนุญาตลงทุนต่างประเทศ เลขที่ 1641/09 ก.ว.ก. และ 1642/09 ก.ว.ก. ลงวันที่
  28 กรกฎาคม 2552
  ออกให้โดยหน่วยงาน Council for the Development of Cambodia
  บริษัทย่อยได้รับสิทธิพิเศษทางภาษี
  โดยได้รับยกเว้นภาษีเงินได้จำนวน 8 ปี และ 9 ปี ตามลำดับ ซึ่งนับรวมทั้ง Priority
  Period นับจากเวลาที่บริษัทย่อยได้ดำเนินกิจการ (ปี 2549)

  4) ใบอนุญาตขอยกเว้นภาษีของพืชเกษตร - อุตสาหกรรม (อ้อย) เลขที่ 2299 ลงวันที่ 12
  เมษายน 2555 ออกให้
  โดยกระทรวงเศรษฐกิจและการคลัง ประเทศกัมพูชา โดยได้รับสิทธิให้คิดภาษีมูลค่าเพิ่มร้อยละ 0
  สำหรับ
  การขายอ้อยที่ใช้ในการผลิตน้ำตาลทรายเพื่อส่งออก ใบอนุญาตนี้มีกำหนด 1 ปี เริ่มตั้งแต่วันที่ 29
  กรกฎาคม 2553 ถึงวันที่ 31 กรกฎาคม 2554
  โดยปัจจุบันบริษัทย่อยอยู่ระหว่างการรอรับใบอนุญาตต่อจากวันที่ครบกำหนดจนถึงปีบัญชีปัจจุบันที่ได้ยื่นขอไปแล้ว

4.3 นโยบายการลงทุนและนโยบายการบริหารงานในบริษัทย่อยและบริษัทร่วม

ณ วันที่ 31 ตุลาคม 2556 บริษัทมีการลงทุนในบริษัทย่อยทั้งทางตรงและทางอ้อมจำนวน 19 บริษัท
และบริษัทร่วมจำนวน 1 บริษัท ได้แก่

บริษัทย่อยที่บริษัทถือหุ้นโดยตรง

1) บริษัท น้ำตาลท่ามะกา จำกัด

2) บริษัท โรงงานน้ำตาลนิวกรุงไทย จำกัด

3) บริษัท น้ำตาลนิวกว้างสุ้นหลี จำกัด

4) บริษัท เคเอสแอล เรียลเอสเทต จำกัด

5) บริษัท เคเอสแอล เอ็กซ์ปอร์ตเทรดดิ้ง จำกัด

6) บริษัท โรงไฟฟ้าน้ำตาลขอนแก่น จำกัด

7) บริษัท ขอนแก่นแอลกอฮอล์ จำกัด

8) บริษัท เคเอสแอล แมททีเรียล ซัพพลายส์ จำกัด (เดิมชื่อบริษัท เคเอสแอล เคมี จำกัด) 9)
บริษัท ไทยชูการ์เทอร์มิเนิ้ล จำกัด (มหาชน)

10) บริษัท เคเอสแอล. อะโกร์ แอนด์ เทรดดิ้ง จำกัด

11) บริษัท น้ำตาลสะหวันนะเขด จำกัด

12) บริษัท Koh Kong Sugar Industry จำกัด

  13) บริษัท Wynn In Trading จำกัด

บริษัทย่อยที่บริษัทถือหุ้นโดยตรงและโดยอ้อมผ่านบริษัท ไทยชูการ์ เทอร์มิเนิ้ล จำกัด (มหาชน)

14) บริษัท ที เอส จี แอสเซ็ท จำกัด

15) บริษัท ที เอส อุตสาหกรรมน้ำมัน จำกัด

16) บริษัท ที เอส ฟลาวมิลล์ จำกัด (มหาชน)

17) บริษัท ที เอส คลังสินค้า จำกัด

18) บริษัท ที เอส ขนส่งและโลจิสติกส์ จำกัด

บริษัทย่อยที่บริษัทถือหุ้นโดยอ้อมผ่าน Wynn In Trading Co., Ltd.

19) Koh Kong Plantation Co., Ltd.

บริษัทร่วม

  1) บริษัท แชมเปี้ยนฟอร์เมนเตชั่น จำกัด

โดยในจำนวนบริษัทย่อยที่บริษัทถือหุ้นโดยตรงทั้งหมด บริษัทมีอำนาจควบคุมหรือถือหุ้นเกินร้อยละ 50
ของทุนจดทะเบียน ยกเว้นบริษัทไทยชูการ์เทอร์มิเนิ้ล จำกัด (มหาชน) และบริษัทย่อยจำนวน 5
บริษัท ซึ่งถือหุ้นโดยตรงและโดยอ้อมรวมร้อยละ 23.82 แต่บริษัทมีส่วนร่วมในอำนาจการควบคุม
จึงถือว่าเป็นบริษัทย่อยตามคำนิยามที่ระบุในมาตรฐานการบัญชี

สำหรับนโยบายการลงทุนและบริหารงานของบริษัทในบริษัทย่อยหรือบริษัทร่วมนั้น
บริษัทจะพิจารณาลงทุนในบริษัทย่อยหรือบริษัทร่วมที่เกี่ยวข้องกับธุรกิจน้ำตาลทราย
ธุรกิจสารให้ความหวาน
หรือกิจการอื่นที่สามารถเอื้อประโยชน์รวมถึงให้ผลตอบแทนที่ดีกับธุรกิจของบริษัทได้
โดยคำนึงถึงความสามารถในการแข่งขัน
อัตราผลตอบแทนที่เหมาะสมตามแต่ละประเภทของธุรกิจนั้นๆ
รวมถึงพิจารณาขนาดเงินลงทุนที่เหมาะสม ส่วนการพิจารณาสัดส่วนในการร่วมลงทุน
บริษัทจะพิจารณาในหลายปัจจัย เช่น บริษัทจะคำนึงถึงความชำนาญของบริษัทในธุรกิจนั้นๆ เป็นสำคัญ
หากบริษัทไม่มีความชำนาญก็จะร่วมลงทุนในสัดส่วนน้อย
และให้ผู้ร่วมทุนที่มีความชำนาญลงทุนในอัตราที่สูงกว่า เป็นต้น
หากบริษัทร่วมลงทุนในสัดส่วนที่มีนัยสำคัญ
บริษัทจะเข้ามามีส่วนร่วมในการบริหารงานในรูปแบบของกรรมการบริษัท หรือ
ผู้บริหารระดับสูงของบริษัท ทั้งนี้การเข้าลงทุนในบริษัทย่อยหรือบริษัทร่วมใดๆ
จะต้องผ่านการพิจารณาจากคณะกรรมการบริษัท
และการลงทุนจะต้องไม่มีความขัดแย้งทางผลประโยชน์ในอนาคตกับบริษัท

5. ข้อพิพาททางกฎหมาย

บริษัทและบริษัทย่อยไม่มีข้อพิพาททางกฎหมายใด ๆ
ที่มีผลกระทบด้านลบต่อสินทรัพย์ของบริษัทหรือบริษัทย่อยที่มีจำนวนเกินกว่าร้อยละ 5
ของส่วนของผู้ถือหุ้น ณ วันที่ 31 ตุลาคม 2556
และไม่มีข้อพิพาททางกฎหมายในคดีที่มีผลต่อการดำเนินธุรกิจของบริษัทอย่างมีนัยสำคัญ

อย่างไรก็ตาม ตามที่บริษัทได้รับใบอนุญาตจากมติคณะรัฐมนตรี เมื่อวันที่ 11 พฤษภาคม 2553
โดยเห็นชอบให้บริษัทย้ายกำลังการผลิตจำนวน 12,000 ตันอ้อยต่อวัน
ไปตั้งโรงงานน้ำตาลใหม่ที่จังหวัดเลย พร้อมกับขยายกำลังการผลิตเป็น 24,000 ตันต่อวันนั้น
ต่อมาบริษัทได้ดำเนินการยื่นขออนุญาตประกอบกิจการโรงงาน (รง.4)
ตามพระราชบัญญัติโรงงานต่อกระทรวงอุตสาหกรรม
โดยดำเนินการตามขั้นตอนและครบกำหนดระยะเวลาการขอรับอนุญาตตามกฎหมายแล้ว
ซึ่งกระทรวงอุตสาหกรรมยังมิได้ออกใบอนุญาตประกอบกิจการ (รง.4) ให้แก่บริษัท

ในวันที่ 27 ธันวาคม 2555 บริษัทและบริษัท โรงไฟฟ้าน้ำตาลขอนแก่น จำกัด ซึ่งเป็นบริษัทย่อย
จึงได้ยื่นฟ้องคดีต่อศาลปกครองกลาง
โดยขอให้ศาลมีคำพิพากษาหรือมีคำสั่งให้กระทรวงอุตสาหกรรมออกใบอนุญาตประกอบกิจการโรงงาน
(รง.4) ให้แก่บริษัทและบริษัทย่อย
รวมทั้งได้ยื่นขอให้ศาลมีคำสั่งกำหนดมาตรการหรือวิธีการคุ้มครองเพื่อบรรเทาทุกข์ชั่วคราวก่อนพิพากษา
ซึ่งต่อมาในวันที่ 17 มกราคม 2556
ศาลได้มีคำสั่งคุ้มครองชั่วคราวให้โรงงานของบริษัทที่จังหวัดเลยดำเนินการเปิดหีบอ้อยให้แก่เกษตรกรชาวไร่อ้อยคู่สัญญาจนถึงวันที่
15 เมษายน 2556 และให้บริษัทย่อยผลิตไฟฟ้าเฉพาะส่วนที่ส่งให้บริษัทในช่วงเวลาดังกล่าว

หลังจากนั้น บริษัทได้รับหนังสือจากกรมโรงงานอุตสาหกรรม
มีคำสั่งไม่ออกใบอนุญาตประกอบกิจการโรงงานน้ำตาลที่จังหวัดเลยให้แก่บริษัท วันที่ 8 มีนาคม
2556 บริษัทจึงได้ยื่นหนังสืออุทธรณ์คำสั่งไม่ออกใบอนุญาตประกอบกิจการโรงงาน (รง.4)
ต่อรัฐมนตรีว่าการกระทรวงอุตสาหกรรม และในวันที่ 3 พฤษภาคม 2556
บริษัทได้ยื่นหนังสือติดตามผลการพิจารณาอุทธรณ์คำสั่งดังกล่าว อย่างไรก็ตาม
บริษัทยังมิได้รับแจ้งผลการพิจารณาอุทธรณ์คำสั่งดังกล่าวแต่อย่างใด

ในวันที่ 2 กันยายน 2556 บริษัทยื่นฟ้องคดีต่อศาลปกครองกลาง
โดยขอให้ศาลมีคำสั่งยกเลิกหลักเกณฑ์ที่เกี่ยวข้องและให้กระทรวงอุตสาหกรรมออกใบอนุญาตประกอบกิจการโรงงาน
(รง. 4) ให้แก่บริษัทรวมทั้งได้ยื่นคำร้องในวันที่ 11 พฤศจิกายน 2556
บริษัทได้ยื่นคำร้องต่อศาลปกครองกลาง โดยขอให้ศาลคุ้มครองชั่วคราวก่อนที่จะมีการพิพากษาคดี
ซึ่งบริษัทยังมิได้รับแจ้งผลคำร้องจากศาลปกครองกลาง อย่างไรก็ตาม
เนื่องจากถึงฤดูกาลหีบอ้อยแล้วการที่โรงงานน้ำตาลที่จังหวัดเลย
ไม่เปิดหีบจะส่งกระทบผลต่อเกษตรกรชาวไร่อ้อยคู่สัญญาของบริษัทได้ เพื่อลดความเสียหายดังกล่าว
โรงงานน้ำตาลที่จังหวัดเลยจึงได้ทำการเปิดหีบอ้อยในวันที่ 2 ธันวาคม 2556

6. ข้อมูลทั่วไป และข้อมูลสำคัญอื่น

1.  ข้อมูลทั่วไปของบริษัทที่ออกหลักทรัพย์

บริษัท น้ำตาลขอนแก่น จำกัด (มหาชน) ประกอบธุรกิจ ผู้ผลิต - จำหน่ายน้ำตาลทราย
และผลิตภัณฑ์ต่อเนื่อง โดยมีที่ตั้งสำนักงานใหญ่ที่ 503 อาคาร เค เอส แอล ทาวเวอร์ ชั้น 9
ถนนศรีอยุธยา แขวงถนนพญาไท เขตราชเทวี กรุงเทพฯ 10400

เลขทะเบียนบริษัท บมจ.0107547000214 Home Page www.kslsugar.com

โทรศัพท์ (662)-642-6230 โทรสาร (662)-642-6228

2.  กระบวนการป้องกันความเสี่ยงจากความผันผวนของราคาน้ำตาลตลาดโลก

ประเทศไทยเป็นประเทศที่สามารถผลิตน้ำตาลเกินกว่าความต้องการบริโภคภายในประเทศทำให้มีปริมาณน้ำตาลเหลือส่วนหนึ่งสำหรับส่งออกไปขายในต่างประเทศ
โดยมีสัดส่วนน้ำตาลสำหรับบริโภคภายในประเทศ ต่อน้ำตาลส่งออก ในแต่ละปีไม่เท่ากัน ประมาณ
20:80 ถึง 40:60 ขึ้นอยู่กับปริมาณอ้อยเข้าหีบในแต่ละปี
ดังนั้นจึงทำให้ประเทศไทยเป็นผู้ส่งออกน้ำตาลอันดับสองของโลก รองจากประเทศบราซิล
ส่งผลให้รายได้ของผู้ผลิตน้ำตาลในประเทศไทยส่วนหนึ่งอิงกับราคาน้ำตาลตลาดโลก
อีกส่วนหนึ่งอิงกับราคาน้ำตาลภายในประเทศที่กำหนดตายตัวโดยมีการปรับเปลี่ยนตามนโยบายของภาครัฐ

ในส่วนของราคาน้ำตาลตลาดโลกนั้น
สืบเนื่องจากนโยบายปกป้องผลประโยชน์และคุ้มครองเกษตรกรในต่างประเทศ
นโยบายที่เกี่ยวกับความมั่งคงทางด้านอาหาร ทำให้ประเทศผู้นำเข้าต่าง ๆ
ได้ออกมาตรการในการควบคุม การจำกัด การนำเข้าภายในประเทศ
ซึ่งมาตรการเหล่านี้เป็นนโยบายของภาครัฐที่ส่งผลต่ออุปสงค์ ความต้องการน้ำตาลในตลาดโลก
ประกอบกับปัจจัยที่เกี่ยวข้องกับสภาพภูมิอากาศที่ไม่แน่นอน เช่นการเกิดอุทกภัย ภัยแล้ง หรือหนาวจัด
ในประเทศผู้ผลิตและประเทศผู้บริโภค และจำนวนประเทศผู้ผลิตที่สามารถส่งออกได้ที่มีอยู่อย่างจำกัด
จึงทำให้เหตุการณ์ใดก็ตามที่ส่งผลต่อปริมาณน้ำตาลที่ผลิตได้ ซึ่งเป็นอุปทานของตลาดโลก
จะส่งผลต่อราคาน้ำตาลตลาดโลก รวมถึงในช่วง 2 – 3 ปีที่ผ่านมา
การเข้ามาลงทุนเพิ่มขึ้นอย่างมีนัยสำคัญของกองทุนต่างประเทศ
ส่งผลให้ราคาน้ำตาลตลาดโลกมีความผันผวนสูง คืออยู่ในระดับที่สูงกว่าหรือต่ำกว่าปัจจัยพื้นฐานมาก
โดยเฉพาะอย่างยิ่งในปีที่มีความต้องการบริโภคใกล้เคียงหรือมากกว่าปริมาณน้ำตาลที่ผลิตได้
ความผันผวนของราคาน้ำตาล จะเห็นได้จากแผนภาพที่ 6.1 แสดงราคาน้ำตาลตลาดโลกย้อนหลัง
10 ปีที่ผ่านมา

แผนภาพที่ 6.1 ราคาน้ำตาลตลาดโลกในช่วง 10 ปีที่ผ่านมา New York (NYBOT#11 – Raw
Sugar) และที่ London (LD#5 – Refined Sugar)

[]

[]

สำหรับผู้ผลิตน้ำตาลในประเทศไทย เนื่องจากรายได้ส่วนหนึ่งอิงกับราคาน้ำตาลส่งออก
ที่มีความผันผวนค่อนข้างสูง
ซึ่งจะส่งผลกระทบต่อผลการดำเนินงานของบริษัทได้ในกรณีที่ราคาน้ำตาลตลาดโลกตกต่ำลงอย่างรวดเร็ว
ดังนั้นเพื่อเป็นการป้องกันความผันผวนของราคาน้ำตาลตลาดโลก
จึงได้เกิดกระบวนการป้องกันความเสี่ยงขึ้น
โดยใช้กลไกและเครื่องมือในการบริหารความเสี่ยงทางด้านราคาน้ำตาล
ในรูปของสัญญาซื้อขายน้ำตาลล่วงหน้า (future contract)
โดยอิงราคากับตลาดซื้อขายน้ำตาลล่วงหน้าที่ New York (NYBOT#11 – Raw Sugar) และที่
London (LD#5 – Refined Sugar) โดยมีรายละเอียดดังนี้

กรณีที่ 1 ธุรกรรมปกติทั่วไปในการซื้อขายน้ำตาลส่งออก (ไม่มีการป้องกันความเสี่ยง)

ผู้ซื้อและผู้ขายตกลงราคาน้ำตาล โดยอิงกับราคาตลาด เมื่อตกลงราคากันได้
แม้ราคาน้ำตาลตลาดโลกจะเปลี่ยนแปลงไป ก็ไม่ส่งผลกระทบต่อราคาที่ตกลงกัน
และราคาที่บันทึกบัญชี ผู้ขายจะบันทึกบัญชีตามราคาขายที่เป็นราคาที่ตกลงกันกับผู้ซื้อ ตัวอย่าง เช่น

ในกรณีของตลาดน้ำตาลล่วงหน้า ปรับขึ้น

วันที่ 1 ราคาตลาดน้ำตาลล่วงหน้า อยู่ที่ 600 USD / ton :

ผู้ซื้อและผู้ขายตกลงซื้อขายน้ำตาล ที่ราคาตลาด 600 USD + premium 100 USD

วันที่ 2 ราคาตลาดน้ำตาลล่วงหน้า ปรับเพิ่มขึ้นเป็น 800 USD / ton :

ผู้ขายส่งมอบน้ำตาล ผู้ซื้อชำระราคาที่ 600 USD + premium 100 USD = 700 USD

การบันทึกบัญชีของบริษัท : บริษัทจะมีรายได้จากการขายน้ำตาลที่ 700 USD

หมายเหตุ : Premium ของน้ำตาลจะขึ้นอยู่กับประเภทของน้ำตาลต่าง ๆ สถานที่ส่งมอบใกล้ ไกล
ระยะเวลาการส่งมอบ รูปแบบของการส่งมอบ เป็นต้น

ในกรณีของตลาดน้ำตาลล่วงหน้า ปรับลง

วันที่ 1 ราคาตลาดน้ำตาลล่วงหน้า อยู่ที่ 600 USD / ton :

ผู้ซื้อและผู้ขายตกลงซื้อขายน้ำตาล ที่ราคาตลาด 600 USD + premium 100 USD

วันที่ 2 ราคาตลาดน้ำตาลล่วงหน้า ปรับลงเป็น 400 USD / ton :

ผู้ขายส่งมอบน้ำตาล ผู้ซื้อชำระราคาที่ 600 USD + premium 100 USD = 700 USD

การบันทึกบัญชีของบริษัท : บริษัทจะมีรายได้จากการขายน้ำตาลที่ 700 USD

จะเห็นได้ว่า ราคาน้ำตาลที่ผู้ขายจะได้รับ ขึ้นอยู่กับ เวลาที่ผู้ซื้อและผู้ขายตกลงซื้อขายเป็นสำคัญ
จึงเกิดปัญหาว่า ในกรณีที่ราคาน้ำตาลตลาดโลกอยู่ในระดับสูง ผู้ขายมีความสนใจที่จะขาย
แต่ผู้ซื้อไม่ต้องการซื้อเนื่องจากราคาแพงไป หรือในกรณีที่ราคาน้ำตาลตลาดโลกอยู่ในระดับต่ำ
ผู้ซื้อมีความต้องการซื้อ แต่ผู้ขายเห็นว่าราคาต่ำเกินไป ไม่ต้องการขาย
จึงทำให้ผู้ซื้อและผู้ขายตกลงราคากันไม่ได้ ดังนั้นด้วยวิธีการดังกล่าว จะได้ผลก็ต่อเมื่อ
ราคาน้ำตาลตลาดโลกไม่ผันผวนมากเกินไป แต่ถ้าราคาเกิดความผันผวนมาก
การทำธุรกรรมดังกล่าวจะทำให้ทั้งผู้ขายและ / หรือ
ผู้ซื้อสูญเสียโอกาสในการซื้อขายในราคาที่แต่ละฝ่ายพอใจได้

กรณีที่ 2 การนำเครื่องมือในการบริหารความเสี่ยงทางด้านราคาน้ำตาลมาใช้
ในรูปของสัญญาซื้อขายน้ำตาลล่วงหน้า

ในช่วงที่ราคาน้ำตาลตลาดโลกมีความผันผวนสูง
เพื่อไม่ให้สูญเสียโอกาสในการขายในระดับราคาที่ผู้ผลิตน้ำตาลพอใจ
ผู้ผลิตจึงมีการนำเครื่องมือในการบริหารความเสี่ยงทางด้านราคาน้ำตาลมาใช้
โดยเครื่องมือดังกล่าวเรียกว่าสัญญาซื้อขายน้ำตาลล่วงหน้า ซึ่งอิงกับราคาน้ำตาลตลาดโลก
เป็นสัญญาซื้อขายล่วงหน้าที่ การปิดสัญญาไม่ใช่การส่งมอบน้ำตาล
แต่เป็นการชำระราคาส่วนต่างระหว่างราคาน้ำตาลที่ได้ทำไว้ในวันทำสัญญา
กับราคาน้ำตาลในวันที่ปิดสัญญา ซึ่งช่องทางในการบริหารความเสี่ยงดังกล่าว
อาจจะทำโดยตรงไปที่ตลาดซื้อขายน้ำตาลล่วงหน้า ผ่านโบรกเกอร์ หรือทำสัญญากับสถาบันการเงิน
ที่เป็นคู่สัญญาได้ ตัวอย่างเช่น

ในกรณีของตลาดน้ำตาลล่วงหน้า ปรับลง

วันที่ 1 ราคาตลาดน้ำตาลล่วงหน้า อยู่ที่ 600 USD/ton :

ผู้ขายพอใจในระดับราคานี้ แต่ยังไม่มีผู้ซื้อสนใจราคาเนื่องจากผู้ซื้อคาดว่าราคาน่าจะต่ำลง
ผู้ขายจึงได้ทำสัญญาขายล่วงหน้ากับทางสถาบันการเงิน โดยกำหนดราคาขายน้ำตาลล่วงหน้าที่ราคา
600 USD

วันที่ 2 ราคาตลาดน้ำตาลล่วงหน้า ปรับลงเป็น 400 USD/ton :

ผู้ซื้อสนใจซื้อ ผู้ขายจึงได้ขายน้ำตาลโดยตกลงที่ราคาตลาด 400 USD + premium 100 USD =
500 USD ณ ช่วงเวลาเดียวกัน ผู้ขายปิดสัญญาซื้อขายล่วงหน้าโดยทำการซื้อสัญญาคืนที่ราคาตลาดที่
400 USD/ton (ขายที่ 600 ซื้อคืนที่ 400) จึงทำให้เกิดส่วนต่างกำไร 200 USD

ดังนั้นจะเห็นได้ว่า ผู้ขายจะได้รายได้จากการขายน้ำตาลจริงที่ 500 USD +
กำไรส่วนต่างจากการเข้าทำสัญญาซื้อขายน้ำตาลล่วงหน้า 200 USD = 700 USD
ซึ่งเท่ากับราคาที่ประกันไว้ 600 USD + premium 100 USD = 700 USD

การบันทึกบัญชีของบริษัท : บริษัทจะมีรายได้จากการขายน้ำตาลที่ 500 USD
(ซึ่งจะต่ำกว่าราคาที่ประกันไว้ที่ 700 USD)
แต่จะไปบันทึกเป็นกำไรจากการเข้าทำสัญญาซื้อขายล่วงหน้าอีก 200 USD ในรูปของรายได้อื่น ๆ

ในกรณีของตลาดน้ำตาลล่วงหน้า ปรับขึ้น

วันที่ 1 ราคาตลาดน้ำตาลล่วงหน้า อยู่ที่ 600 USD/ton :

ผู้ขายพอใจในระดับราคานี้ แต่ยังไม่มีผู้ซื้อสนใจราคาเนื่องจากผู้ซื้อคาดว่าราคาน่าจะต่ำลง
ผู้ขายจึงได้ทำสัญญาขายล่วงหน้ากับทางสถาบันการเงิน โดยกำหนดราคาขายน้ำตาลล่วงหน้าที่ราคา
600 USD

วันที่ 2 ราคาตลาดน้ำตาลล่วงหน้า ปรับขึ้นเป็น 800 USD/ton :

ผู้ซื้อมีความจำเป็นต้องใช้น้ำตาล จึงจำเป็นต้องซื้อที่ราคาสูง
ผู้ขายจึงได้ขายน้ำตาลโดยตกลงที่ราคาตลาด 800 USD + premium 100 USD = 900 USD ณ
ช่วงเวลาเดียวกัน ผู้ขายปิดสัญญาซื้อขายล่วงหน้าโดยทำการซื้อสัญญาคืนที่ราคาตลาดที่ 800
USD/ton จึงทำให้เกิดส่วนต่างขาดทุน 200 USD (ขายที่ 600 ซื้อคืนที่ 800)

ดังนั้นจะเห็นได้ว่า ผู้ขายจะได้รายได้จากการขายน้ำตาลจริงที่ 900 USD +
ขาดทุนส่วนต่างจากการเข้าทำสัญญาซื้อขายน้ำตาลล่วงหน้า -200 USD = 700 USD
ซึ่งเท่ากับราคาที่ประกันไว้ 600 USD + premium 100 USD = 700 USD

การบันทึกบัญชีของบริษัท : บริษัทจะมีรายได้จากการขายน้ำตาลที่ 900 USD
(ซึ่งจะสูงว่าราคาที่ประกันไว้ที่ 700 USD)
แต่จะไปบันทึกเป็นขาดทุนจากการเข้าทำสัญญาซื้อขายล่วงหน้าอีก -200 USD

ดังนั้นจะเห็นได้ว่า ในทุกกรณี บริษัทจะได้รับรายได้สุทธิที่ 700 USD ทั้งหมด (ถ้าไม่นับรวมกับค่า
commission ที่ชำระให้กับสถาบันการเงิน) โดยมีวิธีการบันทึกบัญชีต่างกัน คือ
ถ้าเป็นการทำธุรกรรมปกติ (ไม่มีการบริหารความเสี่ยงเข้ามาเกี่ยวข้อง)
ทางบริษัทจะบันทึกบัญชีรายได้จากการขายที่ 700 USD แต่มีปัญหาคือในช่วงเวลาดังกล่าว
อาจจะไม่มีผู้ซื้อต้องการซื้อ หรือ ผู้ขายไม่ต้องการขายได้
ส่วนการนำเครื่องมือการป้องกันความเสี่ยงผ่านสัญญาซื้อขายน้ำตาลล่วงหน้าเข้ามาช่วย
ถ้าตลาดอยู่ในแนวโน้มขาลง ทางบริษัทจะบันทึกบัญชีรายได้จากการขายที่ 500 USD
แต่จะบันทึกกำไรจากการเข้าทำสัญญาซื้อขายล่วงหน้าอีก 200 USD แต่ถ้าตลาดอยู่ในแนวโน้มขาขึ้น
ทางบริษัทจะบันทึกบัญชีรายได้จากการขายที่ 900 USD
แต่จะบันทึกขาดทุนจากการเข้าทำสัญญาซื้อขายล่วงหน้าอีก 200 USD

ดังนั้นจึงสรุปได้ว่า การเข้าทำธุรกรรมสัญญาซื้อขายน้ำตาลล่วงหน้า จะทำให้ (1) ผู้ซื้อและผู้ขาย
สามารถซื้อขายได้ในระดับราคาที่ทั้งสองฝ่ายพอใจ
โดยไม่จำเป็นต้องรอให้ระดับราคาตรงกันระหว่างผู้ซื้อและผู้ขาย (2)
รายได้สุทธิรับจะเท่ากับราคาที่ได้ประกันราคาไว้ โดยถ้าตลาดอยู่ในแนวโน้มขาลง
รายได้จากการขายน้ำตาลจริงจะต่ำ แต่จะมีกำไรจากการเข้าทำสัญญาซื้อขายล่วงหน้ามาชดเชย
แต่ถ้าตลาดอยู่ในแนวโน้มขาขึ้น รายได้จากการขายน้ำตาลจริงจะสูง
แต่มีขาดทุนจากการเข้าทำสัญญาซื้อขายมาหักออก

ประเด็นที่สำคัญ

1)  การบันทึกบัญชีระหว่างรายได้จากการขายน้ำตาลจริง
    กับการบันทึกกำไรขาดทุนจากการเข้าทำสัญญาซื้อขายล่วงหน้า
    มีโอกาสที่จะบันทึกในช่วงเวลาที่ต่างกัน เช่น
    นโยบายบัญชีในบางบริษัทจะทำการบันทึกรายได้จากการขายน้ำตาลจริง
    เมื่อมีการส่งมอบน้ำตาลให้กับลูกค้า แต่กำไรขาดทุนจากการเข้าทำสัญญาซื้อขายล่วงหน้า
    จะบันทึกเมื่อมีการปิดสัญญา ดังนั้นจึงมีความเป็นไปได้
    ที่บริษัทจะรับรู้กำไรขาดทุนจากการเข้าทำสัญญาซื้อขายล่วงหน้าก่อน
    จากนั้นต่อมาจึงค่อยบันทึกรายได้จากการขาย ส่งผลให้เกิดการบันทึกไม่ตรงกัน
    คนละช่วงเวลากัน
    ผลกระทบดังกล่าวจะเกิดกับบริษัทที่มีรายงานผลการดำเนินงานในรูปของไตรมาส

2)  การนำเอาเครื่องมือป้องกันความเสี่ยงความผันผวนจากราคาน้ำตาลมาใช้
    ผ่านสัญญาซื้อขายน้ำตาลล่วงหน้า สามารถใช้เพื่อประกันความเสี่ยงสำหรับน้ำตาลที่มีอยู่
    รวมถึงน้ำตาลที่คาดว่าจะผลิตได้ในอนาคต
    ดังนั้นปริมาณการทำสัญญาจะขึ้นอยู่กับความแม่นยำในการประมาณการว่าควรจะมียอดผลิตน้ำตาลได้เท่าใด
    อย่างไรก็ตามปริมาณน้ำตาลที่จะผลิตได้จะขึ้นอยู่กับผลผลิตอ้อยเข้าหีบ
    ที่ซึ่งมีปัจจัยทางด้านสภาพอากาศเข้ามาเกี่ยวข้อง รวมถึงเกี่ยวข้องกับพื้นที่เพาะปลูก
    และชาวไร่จำนวนมาก
    ทำให้ในแต่ละปีมีความคลาดเคลื่อนเรื่องประมาณการผลผลิตอ้อยค่อนข้างสูง

ในกรณีที่มีการประมาณการผลผลิตน้ำตาลมากเกินไป
และได้มีการทำสัญญาซื้อขายน้ำตาลล่วงหน้าไปตามผลผลิตที่ประมาณการ แต่ต่อมาในภายหลัง
ผลผลิตไม่เป็นไปตามที่ประมาณการไว้ เกิดการทำสัญญาเกิน (Oversold) ผลกระทบคือ
ถ้าตลาดราคาน้ำตาลอยู่ในขาขึ้น
จะทำให้เกิดผลขาดทุนจริงจากการเข้าทำสัญญาซื้อขายน้ำตาลล่วงหน้า
เนื่องจากไม่มีการขายน้ำตาลจริงที่อยู่ในราคาระดับสูงเข้ามาทดแทน แต่ในทางกลับกัน
ในกรณีที่ตลาดราคาน้ำตาลอยู่ในขาลง
จะทำให้เกิดกำไรจริงจากการเข้าทำสัญญาซื้อขายน้ำตาลล่วงหน้าเช่นกัน